open-index/open-wikipedia-markdown huggingface dataset:
ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്‌സ്

ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ രണ്ടാമത്തെ പുസ്തകമാണ് **ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്‌സ്**. 1998, ജൂലൈ 2ന് പ്രസിദ്ധീകരിക്കപ്പെട്ടു. ലോകവ്യാപകമായി ഈ പുസ്തകത്തിന്റെ 12 കോടി പതിപ്പുകൾ വിറ്റഴിഞ്ഞിട്ടുണ്ട്. 1998ലെ ഏറ്റവും മികച്ച ബാലസാഹിത്യ പുസ്തകത്തിനുള്ള ബ്രിട്ടീഷ് ബുക്ക് അവാർഡ് ഉൾപ്പെടെ പല പുരസ്കാരങ്ങൾ നേടി. ഈ പുസ്തകം ഇതേ പേരിൽത്തന്നെ ചലച്ചിത്രമാക്കപ്പെട്ടിട്ടുണ്ട്. 2002 നവംബർ 15നാണ് പ്രസ്തുത ചലച്ചിത്രം പുറത്തിറങ്ങിയത്.

## കഥാസാരം
ഹോഗ്വാർട്സിലെ ഹാരി പോട്ടറുടെ രണ്ടാം വർഷാനുഭവങ്ങളാണ് നോവലിന്റെ പ്രമേയം. നിഗൂഢതകളുടെ അറയെ  (ചേമ്പർ ഓഫ് സീക്രട്ട്സ്) അടിസ്ഥാനമാക്കിയാണീ നോവൽ. ചേമ്പർ ഓഫ് സീക്രട്ട്സ് തുറന്നിട്ടുണ്ടെന്ന സന്ദേശം വിദ്യാലയ ഇടനാഴിയുടെ ചുമരുകളിൽ പ്രത്യക്ഷപ്പെമായി. സമ്പൂർണ്ണ മാന്ത്രികമല്ലാത്ത കുടുംബങ്ങളിൽ നിന്ന് വരുന്നവരെ ഒരു സ്ലിതെറിൻ വംശജൻ കൊല്ലുമെന്ന ഭീഷണിയായിരുന്നു സന്ദേശങ്ങളിൽ. തുടർന്ന് അത്തരത്തിലുള്ളവർ ആക്രമിക്കപ്പെടുന്നു. ആക്രമിക്കപ്പെട്ടവർ തണുത്ത് മരവിച്ചവരായി മാറുന്നു. ഹാരി പോട്ടറും സുഹൃത്തുക്കളായ റോൺ വീസ്‌ലിയും ഹെർമിയോണി ഗ്രേഞ്ചറും ഇതിനു പിറകിലെ സത്യം കണ്ടെത്താൻ അന്വേഷണം നടത്തുന്നു. ഒടുവിൽ ഹാരി ടോം റിഡിലിനോട് ഏറ്റുമുട്ടുന്നു. പിന്നീട് സർവ്വ ശക്തനായി മാറാൻ ശ്രമിക്കുന്ന ലോർഡ് വോൾഡമോട്ടാണ് റിഡിലെന്ന് കണ്ടെത്തുന്നു.

## മറ്റു രൂപങ്ങൾ
### ചലച്ചിത്രം

ഈ നോവലിന്റെ ചലച്ചിത്ര രൂപം 2002ൽ പുറത്തിറങ്ങി. സ്റ്റീവ് ക്ലോവ്സിന്റെ രചനയിൽ ക്രിസ് കൊളംബസ് സംവിധാനം ചെയ്ത ചിത്രം വിതരണത്തിനെത്തിച്ചത് വാർണർ ബ്രോസായിരുന്നു. ടൈറ്റാനിക്ക്, ഹാരി പോട്ടർ ആന്റ് ദ ഫിലോസഫേഴ്സ് സ്റ്റോൺ എന്നീ ചലച്ചിത്രങ്ങൾക്ക് ശേഷം $600 നേടിയ മൂന്നാമത്തെ ചലച്ചിത്രമായി ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്‌സ് മാറി. ഈ ചലച്ചിത്രത്തിന് മികച്ച ഫാന്റസി സിനിമക്കുള്ള സാറ്റേൺ അവാർഡിന് നാമനിർദ്ദേശം ലഭിച്ചു. മെറ്റാക്രിട്ടിക്കിന്റെ കണക്കുകൾ പ്രകാരം 63% സ്കോർ ഈ ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്‌സ് സ്വന്തമാക്കി. എന്നാൽ ഈ ചലച്ചിത്രത്തിന് റോട്ടൻ ടൊമാറ്റോസ് 82% സ്കോർ നൽകിയിട്ടുണ്ട്.

### വീഡിയോ ഗെയിം
ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്‌സ് എന്ന പേരിലിറങ്ങിയ ഗെയിമുകളെല്ലാം നോവലിനെ മുഴുവനായും പിന്തുടരുന്നില്ല. ഏറെക്കുറെ സ്വതന്ത്രാഖ്യാനമാണ് എല്ലാ വീഡിയോ ഗെയിമുകളും സ്വീകരിച്ചത്.

## അവലംബം

## പുറംകണ്ണികൾ

വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
വർഗ്ഗം:ഹാരി പോട്ടർ പുസ്തകങ്ങൾ
ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ്

ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ അഞ്ചാമത്തെ പുസ്തകമാണ് **ഹാരി പോട്ടർ ആന്റ് ദി ഓർഡർ ഓഫ് ദ ഫീനിക്സ്**. 2003, ജൂൺ 23-നാണ് പ്രസിദ്ധീകരിക്കപ്പെട്ടത്. പരമ്പരയിലെ ഏറ്റവും ദൈർഘ്യമേറിയ പുസ്തകമാണിത്. ലോകവ്യാപകമായി ഇതിന്റെ 5.5 കോടി പതിപ്പുകൾ വിറ്റഴിഞ്ഞിട്ടുണ്ട് .

ഈ പുസ്തകത്തെ ആധാരമാക്കി ഇതേ പേരിൽത്തന്നെ ഒരു ചലച്ചിത്രവും പുറത്തിറങ്ങിയിട്ടുണ്ട്. 2007-ലാണ് അത് പുറത്തിറങ്ങിയത്.

വർഗ്ഗം:ഹാരി പോട്ടർ പുസ്തകങ്ങൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ഹാരി പോട്ടർ ആന്റ് ദ ഡെത്‌ലി ഹാലോസ്

ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ ഏഴാമത്തേതും അവസാനത്തേതുമായ പുസ്തകമാണ് **ഹാരി പോട്ടർ ആന്റ് ദ ഡെത്‌ലി ഹാലോസ്**. 2007, ജൂലൈ 21-നാണ് ഇത് പ്രസിദ്ധീകരിക്കപ്പെട്ടത്. ലോകവ്യാപകമായി ഇതിന്റെ 4.4 കോടി പതിപ്പുകൾ വിറ്റഴിഞ്ഞിട്ടുണ്ട്. പരമ്പരയിലെ ഏറ്റവും കുറവ് പതിപ്പുകൾ വിൽക്കപ്പെട്ട പുസ്തകം ഇതാണ്.

പുസ്തകത്തിന്റെ പ്രസിദ്ധീകരണത്തിനുശേഷം 24 മണിക്കൂറിനുള്ളിൽ 1.1 കോടി പതിപ്പുകളാണ് വിറ്റഴിയപ്പെട്ടത്. ഇത് ഒരു റെക്കോർഡാണ്. ഇതിനു മുമ്പ് പരമ്പരയിലെ ആറാം പുസ്തകമായ ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസിനായിരുന്നു ഈ റെക്കോർഡ്.

ഉക്രേനിയൻ, സ്വീഡിഷ്, പോളിഷ്, ഹിന്ദി എന്നിവ ഉൾപ്പെടെ പലഭാഷകളിലേക്കും ഈ പുസ്തകം തർജ്ജമ ചെയ്യപ്പെട്ടു. 

ഈ പുസ്തകത്തെ ആധാരമാക്കി നിർമ്മിക്കപ്പെടുന്ന ചലച്ചിത്രം രണ്ട് ഭാഗങ്ങളായായി പുറത്തിറങ്ങി.

## കഥാസാരം
ഈ പുസ്തകത്തിൽ ഹാരി പോട്ടറും വോൾഡമോർട്ടും അവസാനപോരാട്ടം നടത്തുന്നു. വോൾഡമോർട്ട് തന്റെ ആത്മാവിനെ പല പല ഭാഗങൾ ആക്കി പലയിടത്തും സൂക്ഷിച്ച് വച്ചിരിക്കുന്നു. ഇവയെ ഹോർക്രക്സ് എന്നു പറയുന്നു. ഈ ഹോർക്രക്സിനെ മുഴുവൻ നശിപ്പിക്കാതെ  വോൾഡമോർട്ടിനെ കൊല്ലാനാവില്ല. ഇത് ഹാരി പോട്ടർ മനസ്സിലാക്കുന്നു. അങ്ങനെ അവയെ മുഴുവൻ നശിപ്പിക്കാൻ ഹാരി പോട്ടർ പുറപ്പെടുന്നു. ഒരു വിധം ഹോർക്രക്സുകളെല്ലാം നശിപ്പിച്ച് കഴിയുമ്പോഴാണ് ഹാരി പോട്ടറിൽ ഒരു ഹോർക്രക്സ് ഉണ്ടെന്ന് അവൻ മനസ്സിലാക്കുന്നത്. പക്ഷെ, അത് വോൾഡമോർട്ട് തന്നെ നശിപ്പിക്കുന്നു. അങ്ങനെ അവസാന അങ്കത്തിൽ ഹാരി പോട്ടർ വിജയിക്കുന്നു. വോൾഡമോർട്ട് നശിക്കുന്നു.

## അവലംബം

## പുറം കണ്ണികൾ

* Harry Potter at Bloomsbury.com web site UK publisher book information
* Harry Potter at Scholastic.com web site U.S. publisher book information
*  Australia-New Zealand publisher book information

വർഗ്ഗം:ഹാരി പോട്ടർ പുസ്തകങ്ങൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ദ ക്രോണിക്കിൾസ് ഓഫ് നർനിയ

സി.എസ്. ലൂയിസ് എഴുതിയ കുട്ടികൾക്കായുള്ള ഏഴ് നോവലുകളടങ്ങുന്ന ഒരു ഫാന്റസി പുസ്തക പരമ്പരയാണ് **ദ ക്രോണിക്കിൾസ് ഓഫ് നർനിയ**. ബാലസാഹിത്യത്തിലെ ഒരു ക്ലാസിക്ക് ആയി ഈ പരമ്പര കണക്കാക്കപ്പെടുന്നു. സി.എസ് ലൂയിസിന്റെ ഏറ്റവും പ്രശസ്തമായ കൃതിയും ഇതുതന്നെ. 41 ഭാഷകളിലായി ഇതിന്റെ 10 കോടിയിലധികം പതിപ്പുകൾ വിറ്റഴിഞ്ഞിട്ടുണ്ട്. 1949 മുതൽ 1954 വരെയുള്ള കാലയളവിലാണ് ലൂയിസ് ഈ നോവലുകൾ രചിച്ചത്. പോളിൻ ബെയിൻസ് ആണ് ഇതിനായി ചിത്രരചന നടത്തിയത്. ദ ക്രോണിക്കിൾസ് ഓഫ് നർനിയ പലതവണ പൂർണമായോ ഭാഗങ്ങളായോ റേഡിയോ, ടെലിവിഷൻ, നാടകം, ചലച്ചിത്രം എന്നീ രൂപങ്ങളിലും ആവിഷ്കരിക്കപ്പെട്ടിട്ടുണ്ട്. ഗ്രീക്ക്, റോമൻ ഐതിഹ്യങ്ങളിൽ നിന്നും ബ്രിട്ടീഷ്, ഐറിഷ് മുത്തശ്ശിക്കഥകളിൽ നിന്നുമുള്ള പല കഥാപാത്രങ്ങളേയും ആശയങ്ങളേയും ഈ പരമ്പരയിൽ ഉപയോഗിച്ചിട്ടുണ്ട്.

മൃഗങ്ങൾ സംസാരിക്കുന്നതും ജാലവിദ്യ മന്ത്രവിദ്യ സർവസാധരണമായതും തിന്മക്കെതിരെ നന്മയുടെ പോരാട്ടം നടക്കുന്നതുമായ നർനിയ എന്ന സാങ്കൽപിക ലോകത്തിന്റെ ചരിത്രത്തെ വളരെയേറെ സ്വാധീനിച്ച ചില കുട്ടികളുടെ സാഹസ കഥകളാണ് ഈ നോവലുകളിൽ പ്രതിപാദിക്കുന്നത്.

വർഗ്ഗം:ബാലസാഹിത്യം
ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസ്

ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ ആറാമത്തെ പുസ്തകമാണ് **ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസ്**. 2005, ജൂലൈ 16-ന് പ്രസിദ്ധീകരിക്കപ്പെട്ടു. ലോകവ്യാപകമായി ഇതിന്റെ 6.5 കോടി പതിപ്പുകൾ വിറ്റഴിഞ്ഞിട്ടുണ്ട്. ഈ പുസ്തകത്തെ ആധാരമാക്കി ഇതേ പേരിൽത്തന്നെയുള്ള ചലച്ചിത്രം 2009 ജൂലായ്‌ 15ന് പുറത്തിറങ്ങി.

പുസ്തകത്തിന്റെ പ്രസിദ്ധീകരണത്തിനുശേഷം 24 മണിക്കൂറിനുള്ളിൽ 90 ലക്ഷം പതിപ്പുകളാണ് വിറ്റഴിയപ്പെട്ടത്. അപ്പോൾ ഇത് ഒരു റെക്കോർഡായെങ്കിലും ഈ പരമ്പരയിലെ അവസാന പുസ്തകമായ ഹാരി പോട്ടർ ആന്റ് ദ ഡെത്‌ലി ഹാലോസ് തന്നെ ഈ റെക്കോർഡ് പിന്നീട് തകർത്തു.

ഈ പുസ്തകത്തിൽ ഹാരി പോട്ടറെ ദുർമന്ത്രവാദത്തിനെതിരെ ഒരുക്കുകയാണ് ആൽബസ് ഡംബിൾഡോർ.

വർഗ്ഗം:ഹാരി പോട്ടർ പുസ്തകങ്ങൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ദ ലയൺ, ദ വിച്ച് ആന്റ് ദ വാർഡ്രോബ് (നോവൽ)

സി.എസ്. ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് **ദ ലയൺ, ദ വിച്ച് ആന്റ് ദ വാർഡ്റോബ്**. ദ ക്രോണിക്കിൾസ് ഓഫ് നർനിയ പരമ്പരയിലെ ആദ്യത്തേതും ഏറ്റവും പ്രശസ്തവുമായ പുസ്തകമാണിത്. 1950-ലാണ് ഇത് എഴുതിയതും പ്രസിദ്ധീകരിച്ചതും. പരമ്പരയിൽ ആദ്യമായി എഴുതപ്പെട്ടതും പ്രസിദ്ധീകരിക്കപ്പെട്ടതും ഈ നോവലാണെങ്കിലും കഥയിലെ കാലക്രമമനുസരിച്ച് ഇത് ദ മജീഷ്യൻസ് നെഫ്യുവിനു ശേഷം രണ്ടാം സ്ഥാനത്താണ് വരുന്നത്. ടൈം മാസികയുടെ 1923 മുതൽ 2005 വരെയുള്ള ഏറ്റവും മികച്ച ഇംഗ്ലീഷ് നോവലുകളുടെ പട്ടികയിൽ ഈ നോവലും ഉൾപ്പെട്ടിരുന്നു.

## അവലംബം

വർഗ്ഗം:ദ ക്രോണിക്കിൾസ് ഓഫ് നർനിയ പരമ്പര
പ്രിൻസ് കാസ്പിയൻ (നോവൽ)

സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് **പ്രിൻസ് കാസ്പിയൻ**. ദ ക്രോണിക്കിൾസ് ഓഫ് നർനിയ പരമ്പരയിലെ രണ്ടാമത്തെയും കഥയിലെ കാലക്രമമനുസരിച്ച് നാലാമത്തെയും പുസ്തകമാണിത്.  1949-ൽ എഴുതപ്പെട്ട ഇത് 1951-ലാണ് പ്രസിദ്ധീകരിച്ചത്. ധീരതയാണ് ഈ നോവലിൽ കാണുന്ന പ്രധാന ആശയം.
ഈ നോവലിനെ ആധാരമാക്കിയുള്ള ക്രോണിക്കിൾസ് ഓഫ് നർനിയ ചലച്ചിത്ര പരമ്പരയിലെ രണ്ടാം ചിത്രമായ ക്രോണിക്കിൾസ് ഓഫ് നർനിയ:പ്രിൻസ് കാസ്പിയൻ 2008 മെയ് 16-ന് പുറത്തിറങ്ങി.
## അവലംബം

## ഉറവിടങ്ങൾ
* 

## പുറംകണ്ണികൾ

* 
*  —immediately, the full-colour C. S. Lewis centenary edition 
* 

വർഗ്ഗം:ദ ക്രോണിക്കിൾസ് ഓഫ് നർനിയ പരമ്പര
ദ വോയേജ് ഓഫ് ദ ഡോൺ ട്രെഡർ (നോവൽ)

സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് ദ വോയേജ് ഓഫ് ദ ഡോൺ ട്രെഡർ. ദ ക്രോണിക്കിൾസ് ഓഫ് നർനിയ പരമ്പരയിലെ രണ്ടാമത്തെയും കഥയിലെ കാലക്രമമനുസരിച്ച് നാലാമത്തെയും പുസ്തകമാണിത്. 1950-ൽ എഴുതപ്പെട്ട ഇത് 1952-ലാണ് പ്രസിദ്ധീകരിച്ചത്.
ഈ നോവലിനെ ആധാരമാക്കിയുള്ള ക്രോണിക്കിൾസ് ഓഫ് നാർണിയ ചലച്ചിത്ര പരമ്പരയിലെ മൂന്നാം ചിത്രമായ ക്രോണിക്കിൾസ് ഓഫ് നാർണിയ:ദ വോയേജ് ഓഫ് ദ ഡോൺ ട്രെഡർ 2010 മെയ് 7-ന് പുറത്തിറങ്ങുമെന്ന് പ്രതീക്ഷിക്കപ്പെടുന്നു.

 

വിഭാഗം:ദ ക്രോണിക്കിൾസ് ഓഫ് നർനിയ പരമ്പര
ദ ഹോഴ്സ് ആന്റ് ഹിസ് ബോയ്

സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് **ദ ഹോഴ്സ് ആന്റ് ഹിസ് ബോയ്**. ദ ക്രോണിക്കിൾസ് ഓഫ് നർനിയ പരമ്പരയിലെ അഞ്ചാമത്തെയും കഥയിലെ കാലക്രമമനുസരിച്ച് മൂന്നാമത്തെയും പുസ്തകമാണിത്. 1950-ൽ എഴുതപ്പെട്ട ഇത് 1954-ലാണ് പ്രസിദ്ധീകരിച്ചത്. ദ സിൽവർ ചെയറിനു ശേഷമാണ് പ്രസിദ്ധീകരിക്കപ്പെട്ടതെങ്കിലും ആ നോവലിന് മുമ്പാണ് ഇത് എഴുതപ്പെട്ടത്. അതിനാൽ രചിക്കപ്പെട്ടതിന്റെ ക്രമത്തിൽ ഇത് പരമ്പരയിലെ നാലാമത്തെ കൃതിയാണ്. പരമ്പരയിൽ നമ്മുടെ ലോകത്തിലെ കുട്ടികൾ പ്രധാന കഥാപാത്രങ്ങളാകാത്ത ഒരേയൊരു നോവലാണിത്.

ദി ക്രോണിക്കിൾസ് ഓഫ് നാർനിയ പരമ്പരയിലെ മറ്റ് നോവലുകൾ പോലെ, ദി ഹോഴ്‌സ് ആൻഡ് ഹിസ് ബോയ് എന്ന നോവലിലും ചിത്രീകരണം നിർവ്വഹിച്ച പൗളിൻ ബെയ്‌ൻസിന്റെ ചിത്രീകരണം പിൽക്കാലത്തെ പല പതിപ്പുകളിലും നിലനിർത്തിയിരുന്നു.

വർഗ്ഗം:ദ ക്രോണിക്കിൾസ് ഓഫ് നർനിയ പരമ്പര
ദ മജീഷ്യൻസ് നെഫ്യു (നോവൽ)

സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് **ദ മജീഷ്യൻസ് നെഫ്യു**. പ്രസിദ്ധീകരണ ചരിത്രമനുരിച്ച് ദ ക്രോണിക്കിൾസ് ഓഫ് നർനിയ പരമ്പരയിലെ ആറാം പുസ്തകമാണെങ്കിലും പരമ്പരയിലെ കാലക്രമമനുസരിച്ച് ഒന്നാമതാണിതിന്റെ സ്ഥാനം. ഈയടുത്തുണ്ടായ പുനർപ്രസിദ്ധീകരണങ്ങളിൽ ഈ പുസ്തകം ഒന്നാം സ്ഥാനത്താണ് കൊടുത്തിരിക്കുന്നത് (പരമ്പരയുടെ കാല ക്രമീകരണങ്ങളേക്കുറിച്ച് കൂടുതൽ വിവരങ്ങൾക്ക് ദ ക്രോണിക്കിൾസ് ഓഫ് നർനിയ എന്ന ലേഖനം കാണുക). 1954-ൽ എഴുതപ്പെട്ട ഇത് 1955-ലാണ് പ്രസിദ്ധീകരിച്ചത്. പരമ്പരയിൽ ഈ പുസ്തകത്തിലും ദ സിൽവർ ചെയറിലും മാത്രമാണ് പിവെൻസി കുടുംബത്തിലെ കുട്ടികൾ പ്രത്യക്ഷപ്പെടാത്തത്.

വർഗ്ഗം:ദ ക്രോണിക്കിൾസ് ഓഫ് നർനിയ പരമ്പര
ദ സിൽവർ ചെയർ (നോവൽ)

സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് **ദ സിൽവർ ചെയർ**‍. ദ ക്രോണിക്കിൾസ് ഓഫ് നർനിയ പരമ്പരയിലെ നാലാമത്തെയും കഥയിലെ കാലക്രമമനുസരിച്ച് ആറാമത്തെയും പുസ്തകമാണിത്. 1951-ൽ എഴുതപ്പെട്ട ഇത് 1953-ലാണ് പ്രസിദ്ധീകരിച്ചത്. പരമ്പരയിൽ പിവെൻസി കുടുംബത്തിലെ കുട്ടികൾ പ്രത്യക്ഷപ്പെടാത്ത രണ്ട് നോവലുകളിൽ ഒന്നാണ് ഇത് (ദ മജീഷ്യൻസ് നെഫ്യു ആണ് മറ്റേത്).
## പ്രധാന കഥാപാത്രങ്ങൾ

* Jill Pole – A pupil at Experiment House who is found by Eustace Scrubb, crying, after she is bullied by a gang of children.
* Eustace Scrubb – Appeared in *[[The Voyage of the Dawn Treader]]* and is a cousin of the four Pevensie siblings from the earlier stories. Became a much nicer person after his brief time as an enchanted dragon in the previous story.
* Puddleglum – A Marsh-wiggle who helps Jill and Eustace on their quest. He guides them and keeps them on track. He represents common sense and the voice of reason.
* The Lady of the Green Kirtle – The ruler of Underland, who plans to conquer Narnia with its rightful heir under her spell at her side.
* Prince Rilian – Heir to the Narnian throne, who was captured by the Lady of the Green Kirtle and enslaved in her Underworld.
* Aslan – Creator of Narnia and the only character to appear in every book.
* King Caspian – Elderly King of Narnia who appeared in *Prince Caspian* as a boy and *The Voyage of the Dawn Treader* as a young man; in *The Silver Chair* he is sad because his only son was taken from him 10 years earlier just after the death of his wife from a serpent attack.
* Glimfeather – a large talking Owl who spots Eustace and Jill during their arrival from Aslan's eastern country; he helps them by bringing them to a Parliament of Owls, where the history of Rilian is explained, and then by helping to carry them to meet Puddleglum. His speech often rhymes with the onomatopoeic call of owls, "to-whoo!" ("There's something magic about you two. I saw you arrive: you *flew*.").
## അവലംബം

## ഉറവിടങ്ങൾ
*

## ബാഹ്യ ലിങ്കുകൾ

* 
*  ——immediately, the full-colour C. S. Lewis centenary edition 
* 

വിഭാഗം:ദ ക്രോണിക്കിൾസ് ഓഫ് നർനിയ പരമ്പര
ശബ്ദവേഗത

ഇലാസ്തിക മാധ്യമങ്ങളിലൂടെ തരംഗരൂപത്തിൽ സഞ്ചരിക്കുന്ന ഒരു കമ്പനമാണ് ശബ്ദം. ഒരു നിശ്ചിത സമയത്ത് ഇത്തരത്തിലുള്ള തരംഗം എത്ര ദൂരം സഞ്ചരിക്കുന്നു എന്നതാണ് **ശബ്ദവേഗത** എന്നതുകൊണ്ട് സൂചിപ്പിക്കുന്നത്. ബാഷ്പാംശമില്ലാത്ത വായുവിൽ 20 °C-ൽ(68 °F), ശബ്ദവേഗത 343 m/s (1235 km/h, അല്ലെങ്കിൽ 770 mph, അല്ലെങ്കിൽ 1129 ft/s, അല്ലെങ്കിൽ ഏകദേശം 5 സെക്കന്റ്സ് പെർ മൈൽ). ശബ്ദം വായുവിൽ സഞ്ചരിക്കുന്നതിനേക്കാൾ‍ വേഗത്തിൽ ദ്രാവകം, കണികകൾക്കിടയിൽ ശൂന്യസ്ഥലമില്ലാത്ത ഖരം എന്നിവയിൽ സഞ്ചരിക്കും.
ദ ലാസ്റ്റ് ബാറ്റിൽ (നോവൽ)

സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് **ദ ലാസ്റ്റ് ബാറ്റിൽ**. ദ ക്രോണിക്കിൾസ് ഓഫ് നർനിയ പരമ്പരയിലെ ഏഴാമത്തേതും അവസാനത്തേതുമായ പുസ്തകമാണിത്. 1953-ൽ എഴുതിയ ഇത് 1956-ൽ പ്രസിദ്ധീകരിക്കപ്പെട്ടു. പരമ്പരയിലെ കാലക്രമമനുസരിച്ചും ഇത് അവസാന പുസ്തകമാണ്. 1956-ലെ കാർനെഗി മെഡൽ പുരസ്കാരം ഈ നോവലിനാണ് ലഭിച്ചത്.

## അവലംബം


 

വിഭാഗം:ദ ക്രോണിക്കിൾസ് ഓഫ് നർനിയ പരമ്പര
ചാൾസ് നിയമം

വാതക നിയമങ്ങളിൽ ഒന്നാണ് **ചാൾസ് നിയമം**. ഇതിനെ താഴെപ്പറയും വിധം നിർവചിച്ചിരിക്കുന്നു:

1802-ൽ ജോസഫ് ലൂയിസ് ഗേ ലുസാക് എന്ന രസതന്ത്രജ്ഞനാണ് ഈ നിയമം ആദ്യമായി പ്രസിദ്ധീകരിച്ചത്. എന്നാൽ 1787-ൽ ജാക്വസ് ചാൾസ് നടത്തിയ പഠനങ്ങളെ അദ്ദേഹം പ്രമാണമായി സ്വീകരിച്ചിരുന്നു. അതിനാൽ നിയമത്തിന്റെ ഉപജ്ഞാതാവായി ചാൾസാണ് അറിയപ്പെടുന്നത്. ബോയിൽ നിയമം, ചാൾസ് നിയമം, ഗേ ലുസാക് നിയമം എന്നിവചേർന്നാണ് സം‌യോജിത വാതക നിയമം ഉണ്ടാകുന്നത്. ഈ മൂന്ന് നിയമങ്ങളും അവഗാഡ്രോ നിയമവും ചേർന്നതാണ് ആദർശ വാതക നിയമം.

വർഗ്ഗം:വാതക നിയമങ്ങൾ
ഗേ-ലുസാക് നിയമം

ജോസഫ് ലൂയിസ് ഗേ ലുസാക് കണ്ടെത്തിയ വാതകങ്ങളെ സംബന്ധിച്ച രണ്ട് നിയമങ്ങളെ സൂചിപ്പിക്കാൻ **ഗേ ലുസാക് നിയമം** എന്ന പേര് ഉപയോഗിക്കുന്നു. അവയിൽ ഒന്ന് രാസപ്രക്രീയയിലെ വ്യാപ്തങ്ങളെയും മറ്റേത് വാതകങ്ങളുടെ മർദ്ദത്തേയും ഊഷ്മാവിനേയും തമ്മിൽ ബന്ധപ്പെടുത്തുന്നു.

## മർദ്ദം-ഊഷ്മാവ് നിയമം
1802-ൽ കണ്ടെത്തിയ ഈ നിയമത്തിൽ ഇങ്ങനെ പറയുന്നു:

ഗണിതരൂപത്തിൽ ഈ നിയമത്തെ ഇങ്ങനെ എഴുതാം:

:{P}\propto{T}
അല്ലെങ്കിൽ
:\frac{P}{T}=k
ഇതിൽ
:*P* - വാതകത്തിന്റെ മർദ്ദം.
:*T* - വാതകത്തിന്റെ ഊഷ്മാവ് (കെൽവിനിൽ).
:*k* - ഒരു സ്ഥിരാങ്കം.
രണ്ട് അവസ്ഥകളിൽ സ്ഥിതി ചെയ്യുന്ന ഒരേ വസ്തുവിനെ താരതമ്യം ചെയ്യുന്നതിനായി ഈ സമവാക്യം താഴെപ്പറയും വിധം എഴുതാം.:
:\frac{P_1}{T_1}=\frac{P_2}{T_2} \qquad \mathrm{or} \qquad {P_1}{T_2}={P_2}{T_1}
ഗേ ലുസാക് നിയമം, ബോയിൽ നിയമം, ചാൾസ് നിയമം എന്നിവ ചേർന്നാണ് സം‌യോജിത വാതക നിയമം ഉണ്ടാകുന്നത്. ഈ മൂന്ന് നിയമങ്ങളും അവഗാഡ്രോ നിയമവും ചേർന്നതാണ് ആദർശ വാതക നിയമം.

വിഭാഗം:വാതക നിയമങ്ങൾ
ആദർശ വാതക നിയമം

ആദർശ വാതകത്തിന്റെ അവസ്ഥാ സമവാക്യമാണ് **ആദർശ വാതക നിയമം** (Ideal gas law). 1834-ൽ ബെനോയിറ്റ് പോൾ എമിലി ക്ലാപെയ്റോൺ ആണ് ആദ്യമായി ഇതിനേക്കുറിച്ച് പ്രതിപാദിച്ചത്.
:*നിശ്ചിത അളവ് വാതകത്തിന്റെ അവസ്ഥ മർദ്ദം, വ്യാപ്തം, ഊഷ്മാവ് എന്നിവയെ താഴെപ്പറയുന്ന സമവാക്യത്തിനനുസരിച്ച് ആശ്രയിച്ചിരിക്കുന്നു*
:\ PV = nRT    

ഇതിൽ
:\ P   - വാതകത്തിന്റെ മർദ്ദം
:\ V   - വാതകത്തിന്റെ വ്യാപ്തം
:\ n   - വാതകത്തിലെ മോളുകളുടെ എണ്ണം
:\ R   - വാതക സ്ഥിരാങ്കം അല്ലെങ്കിൽ ആദർശ വാതക സ്ഥിരാങ്കം
:\ T   - വാതകത്തിന്റെ ഊഷ്മാവ്

സം‌യോജിത വാതക നിയമം (ഗേ ലുസാക് നിയമം, ബോയിൽ നിയമം, ചാൾസ് നിയമം എന്നിവ സം‌യോജിപ്പിച്ചത്) അവഗാഡ്രോ നിയമം എന്നിവ കൂട്ടിച്ചേർത്താണ് ഈ നിയമം രൂപവത്കരിച്ചിരിക്കുന്നത്.

വർഗ്ഗം:വാതക നിയമങ്ങൾ
എ.റ്റി. ഉമ്മർ

മലയാളത്തിലെ പ്രമുഖ ചലച്ചിത്രസംഗീതസംവിധായകരിൽ ഒരാളായിരുന്നു **അഞ്ചുകണ്ടി തളയ്ക്കൽ ഉമ്മർ** എന്ന **എ.റ്റി.ഉമ്മർ** (10 മാർച്ച് 1933 - 18 ഒക്ടോബർ 2001). ദേവരാജൻ , ബാബുരാജ്, കെ.രാഘവൻ , ദക്ഷിണാമൂർത്തി തുടങ്ങിയ സംഗീതസംവിധായകരുടെ കാലഘട്ടത്തിലായിരുന്നു ഇദ്ദേഹത്തിന്റെയും ഗാനങ്ങൾ മലയാളത്തിന് ലഭിച്ചത്.

1933 മാർച്ച് 10-ന് കണ്ണൂരിൽ മൊയ്തീൻകുഞ്ഞി-സൈനബ ദമ്പതികളുടെ മകനായി ജനിച്ച അഞ്ചുകണ്ടിയിൽ തളയ്ക്കൽ ഉമ്മർ, 1967 ലെ 'തളിരുകൾ ' എന്ന ചിത്രത്തിലൂടെയാണ് രംഗത്തുവന്നത്. അടുത്ത സുഹൃത്തായിരുന്ന ഡോ. പവിത്രനായിരുന്നു ഗാനരചന. 'ആകാശവീഥിയിൽ' എന്നുതുടങ്ങുന്ന ഗാനമായിരുന്നു ആദ്യത്തേത്. 1970-കളിൽ ഉമ്മർ ഗാനരചയിതാവ് ബിച്ചു തിരുമലയോടു ചേർന്നു. പി. ഭാസ്കരൻ, ഒ.എൻ.വി. കുറുപ്പ് തുടങ്ങിയ പ്രമുഖ ഗാനരചയിതാക്കളോടൊപ്പവും ഗാനങ്ങൾ അദ്ദേഹം ചെയ്തിട്ടുണ്ട്. രണ്ടാമത്തെ ചിത്രമായ 'ആൽമരം' ശ്രദ്ധിക്കപ്പെട്ടു. 'ആഭിജാത്യ'ത്തിലെ ഗാനങ്ങളിലൂടെയാണ് അദ്ദേഹം മലയാളിമനസ്സുകളിലേക്കെത്തുന്നത്. ആഭിജാത്യത്തിലെ 'ചെമ്പകപ്പൂങ്കാവനത്തിലെ', വ്യശ്ചികരാത്രി തൻ , മഴമുകിലൊളിവർണ്ണൻ,  തെക്കൻ കാറ്റിലെ പ്രിയമുള്ളവളേ, തുഷാരബിന്ദുക്കളേ, ഒരു മയിൽപ്പീലിയായ് ഞാൻ (അണിയാത്ത വളകൾ ), സ്വയംവരത്തിനു പന്തലൊരുക്കി (ഉത്സവം), ഒരു നിമിഷം തരൂ (സിന്ദൂരം)  തുടങ്ങിയ ഗാനങ്ങൾ ഏറെ ശ്രദ്ധിക്കപ്പെട്ടു. കെ.ജെ. യേശുദാസും എസ്. ജാനകിയുമാണ് അദ്ദേഹത്തിന്റെ ഗാനങ്ങളിൽ ഭൂരിപക്ഷവും ആലപിച്ചത്. എങ്കിലും എല്ലാ ഗായകർക്കും അദ്ദേഹം അവസരങ്ങൾ കൊടുത്തിട്ടുണ്ട്. 2001 ഒക്ടോബർ 18-ന് 68-ആം വയസ്സിൽ ചെന്നൈയിലെ സ്വവസതിയിൽ വച്ച് അദ്ദേഹം അന്തരിച്ചു.  ഹഫ്സത്താണ് ഉമ്മറിന്റെ ഭാര്യ. 1978-ലായിരുന്നു ഇവരുടെ വിവാഹം. അമർ ഇലാഹി എന്നൊരു മകൻ ഇവർക്കുണ്ട്.

## അവലംബം


വർഗ്ഗം:1933-ൽ ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:മാർച്ച് 10-ന് ജനിച്ചവർ
വർഗ്ഗം:ഒക്ടോബർ 18-ന് മരിച്ചവർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മികച്ച സംഗീതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ

വർഗ്ഗം:കണ്ണൂർ ജില്ലയിൽ ജനിച്ചവർ
പിസ

പിസ  (pron.: /ˈpiːzə/; Italian pronunciation: [ˈpiːsa][1])  ഇറ്റലിയിലെ ഒരു പട്ടണമാണ്. പിസ പ്രവിശ്യയുടെ തലസ്ഥാനം കൂടിയാണ് ഈ പട്ടണം.  സുപ്രസിദ്ധമായ പിസ ഗോപുരം നിൽക്കുന്നത് ഇവിടെയാണ്.
വെള്ളിലത്തോഴി

കേരളത്തിലും മറ്റും കണ്ടുവരുന്ന ഒരു ചിത്രശലഭമാണ്‌ **വെള്ളിലത്തോഴി**. ഇംഗ്ലീഷ്: Commander. ശാസ്ത്രീയനാമം: ലിമെനൈറ്റിസ് പ്രോക്രൈസ് (*Moduza procris*).

6 മുതൽ 7.5 സെ.മീ. വരെയാണ് വെള്ളിലത്തോഴിയുടെ ചിറകളവ്. ചിറകിന്റെ മുകൾഭാഗം ചുവപ്പുകലർന്ന തവിട്ടുനിറത്തിലാണ്. കീഴ്ചിറക് വെള്ളകലർന്ന ചാരനിറത്തിലും. കീഴ്ചിറകിന്റെ അഗ്രഭാഗങ്ങൾക്ക് മേൽചിറകിലേതുപോലെയുള്ള നിറവിന്യാസമായിരിക്കും. ചിറകിന്റെ മധ്യഭാഗത്ത് തൂവെള്ളനിറത്തിലുള്ള പൊട്ടുകളാൽ രൂപംകൊള്ളുന്ന വലിയ പട്ടകൾ കാണാം. ചിറകു വിടർത്തുമ്പോൾ ഈ പൊട്ടുകൾ **V** ആകൃതിയിൽ കാണപ്പെടുന്നു. ആൺശലഭത്തിനും പെൺശലഭത്തിനും ഒരേ രൂപമാണ്.

പൂന്തോട്ടസസ്യമായ മുസാണ്ടയിലും കാട്ടുസസ്യമായ വെള്ളിലച്ചെടിയിലുമാണ് വെള്ളിലത്തോഴികൾ പ്രധാനമായും മുട്ടയിടുന്നത്. കാട്ടകത്തി, നീർക്കടമ്പ്, ആറ്റുതേക്ക്, ആറ്റുവഞ്ചി, വെള്ളത്താലച്ചെടി എന്നീ സസ്യങ്ങളിലും ഇവയുടെ ലാർവകളെ കാണാം. ശലഭപുഴുവിനു ചാര നിറമാണ്, തവിട്ടു നിറമുള്ള പുള്ളികൾ കൊണ്ട് ദേഹം അലങ്ങരിക്കും, പുഴുവിന്റെ ദേഹം നിറയെ മുള്ളുകളും കുഴലുകൾ പോലുള്ള മുഴകളും കാണാം. കരിയിലകളിലോ ഉണക്ക ചില്ലകളിലോ ആണ് സമാധിദിശ കഴിച്ചു കൂട്ടുക.

ശ്രീലങ്ക മുതൽ ഇന്ത്യയിലെ മഹാരാഷ്ട്രവരെയുള്ള പ്രദേശങ്ങളിലാണ് വെള്ളിലത്തോഴികളെ ധാരാളമായി കണ്ടുവരുന്നത്. ഡൂൺ താഴ്വരയ്ക്ക് കിഴക്കുള്ള ഹിമാലയ പ്രദേശങ്ങൾ, സിക്കിം മുതൽ അരുണാചൽവരെയുള്ള കിഴക്കേ ഇന്ത്യ, മ്യാന്മാർ എന്നിവിടങ്ങളിലും ഈ ശലഭം കാണപ്പെടുന്നു.

## ലാർവഭക്ഷണസസ്യങ്ങൾ

* വിഴുതി
* ബദാം
* സിങ്കോണ
* പൂച്ചക്കടമ്പ്
* വെള്ളില
* കടമ്പ്
* നീർവഞ്ചി

## ജീവിതചക്രം

File:Commander UP.jpg|ചിറകിന്റെ മുകൾവശം
File:Commander UN.jpg|ചിറകിന്റെ അടി വശം
File:RN012 Limenitis procris.jpg|വെള്ളിലത്തോഴി
Image:Commander egg sec.jpg |മുട്ട
Image:Moduza procris-Kadavoor-2016-07-26-001.jpg |ശലഭപ്പുഴു
Image:Commander chrysalis un.jpg |Chrysalis, ventral
Image:Commander chrysalis up.jpg |Chrysalis, dorsal


## അവലംബം

*കേരളത്തിലെ പൂമ്പാറ്റകൾ:വെള്ളിലത്തോഴി-മാതൃഭൂമി ആഴ്ചപ്പതിപ്പ് 2009 ഏപ്രിൽ 19
* 
* 
* 
* Hamer, K.C.; Hill, J.K.; Benedick, S.; Mustaffa, N.; Chey, V.K. & Maryati, M. (2006): Diversity and ecology of carrion- and fruit-feeding butterflies in Bornean rain forest. *Journal of Tropical Ecology* **22**: 25–33.  (HTML abstract)
* 
* Robinson, Gaden, S.; Ackery, Phillip R.; Kitching, Ian J.; Beccaloni, George W. & Hernández, Luis M. (2007): *[http://www.nhm.ac.uk/research-curation/projects/hostplants/ HOSTS - a Database of the World's Lepidopteran Hostplants]*. Accessed July 2007.
* 
## പുറത്തേക്കുള്ള കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
ബോയിൽ നിയമം

thumb|സ്ഥിര പിണ്ഡത്തിലും ഊഷ്മാവിലും വ്യാപ്തവും മർദ്ദവും തമ്മിലുള്ള ബന്ധം കാണിക്കുന്ന അനിമേഷൻ

വാതക നിയമങ്ങളിൽ ഒന്നും ആദർശ വാതക സമവാക്യത്തിന്റെ രൂപവത്കരണത്തിന് അടിസ്ഥാനമിട്ടതുമായ നിയമങ്ങളിൽ ഒന്നാണ് **ബോയിൽ നിയമം**. ഇതിൽ വാതകത്തിന്റെ വ്യാപ്തവും മർദ്ദവും തമ്മിലുള്ള ബന്ധത്തെ വിവരിക്കുന്നു. 1662-ൽ രസതന്ത്രജ്ഞനും ഊർജ്ജതന്ത്രജ്ഞനുമായ റോബർട്ട് ബോയിലാണ് ഈ നിയമം ആദ്യമായി പ്രസിദ്ധീകരിച്ചത്. അദ്ദേഹത്തിന്റെ ബഹുമാനാർത്ഥമാണ് ഈ നിയമം ബോയിൽ നിയമം എന്ന് വിളിക്കപ്പെടുന്നത്. ഇങ്ങനെയാണ് നിയമത്തിന്റെ നിർവചനം:

 

വർഗ്ഗം:വാതക നിയമങ്ങൾ
വർഗ്ഗം:വ്യാപ്തം
വർഗ്ഗം:ശാസ്ത്രീയനിയമങ്ങൾ
സെപ്റ്റംബർ 2008

**[[സെപ്റ്റംബർ]] [[2008]]** അധിവർഷത്തെ ഒൻപതാം മാസമായിരുന്നു. തിങ്കളാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ചൊവ്വാഴ്ച അവസാനിച്ചു. 

2008 സെപ്റ്റംബർ മാസം നടന്ന പ്രധാന സംഭവങ്ങൾ

## അവലംബം


*2008-09
2008
ആര്യഭട്ട

ഭാരതത്തിന്റെ ആദ്യ കൃത്രിമോപഗ്രഹമാണ് **ആര്യഭട്ട**. എ.ഡി 5ആം നൂറ്റാണ്ടിൽ ജീവിച്ചിരുന്ന ആര്യഭടൻ എന്ന ഗണിതശാസ്ത്രജ്ഞന്റെ ബഹുമാനാർത്ഥമായാണ് ഈ കൃത്രിമോപഗ്രഹത്തിന് പേര് നൽകിയത്. ഐ.എസ്.ആർ.ഓ  നിർമ്മിച്ച ആര്യഭട്ട 1975 ഏപ്രിൽ 19-നു സോവിയറ്റ് യൂണിയൻ ആണ്‌  വിക്ഷേപിച്ചത്. ജ്യോതിശ്ശാസ്ത്രസംബന്ധമായ പരീക്ഷണങ്ങൾ നടത്തുന്നതിനുവേണ്ടിയാണ് ഇത് നിർമ്മിച്ചത്. പര്യടനത്തിനുശേഷം 1992 ഫെബ്രുവരി 11ന് ഭൗമാന്തരീക്ഷത്തിൽ തിരിച്ചെത്തി.

360 കി.ഗ്രാം ഭാരമുള്ള ആര്യഭട്ടയുടെ ഭ്രമണപഥം  50.7 ഡിഗ്രീ ചെരിവിൽ 619 x 562 കി.മീ ആണ്.96.3 മിനുട്ട്  ആണ് കക്ഷകപീരിയഡിന്റെ ദൈർഘ്യം. 26 വശങ്ങളുള്ള ബഹുഭുജമായ ഈ ശൂന്യാകാശപേടകത്തിന്റെ  വ്യാസം 1.4മീ ആണ്. മുകളിലും താഴേയുമുള്ള മുഖങ്ങളൊഴിച്ച് എല്ലാമുഖങ്ങളും സൗരസെല്ലുകളുപയോഗിച്ച് ആവരണം ചെയ്തിരിക്കുന്നു.
## ലക്ഷ്യങ്ങൾ
എക്സ് റേ, ജ്യോതിശ്ശാസ്ത്രം, സൗരഭൗതികശാസ്ത്രം, വ്യോമയാനവിജ്ഞാനം ഇവയെ അടിസ്ഥാനമാക്കിയായിരുന്ന  3 പരീക്ഷണങ്ങളാണ് പ്രധാനമായുംകേന്ദ്രീകരിച്ചത്
## അവലംബം
*https://web.archive.org/web/20050523235111/http://www.geocities.com/hari_ghk/arya.htm
*http://www.csre.iitb.ac.in/isro/aryabhata.html
 

വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ
അരനാഴികനേരം (നോവൽ)

മലയാള സാഹിത്യകാരനായ പാറപ്പുറത്ത് എഴുതിയ നോവലാണ് **അരനാഴികനേരം**. 1967-ൽ പ്രസിദ്ധീകരിച്ച ഈ കൃതി, 1968-ലെ കേരള സാഹിത്യ അക്കാദമി അവാർഡ് നേടിയിട്ടുണ്ട്. 

അഞ്ച് മക്കളും അവരുടെ മക്കളുമടങ്ങിയ വലിയ ഒരു കുടുംബത്തിലെ വൃദ്ധനും അവശനുമായ കാരണവർ  കുഞ്ഞോനാച്ചന്റെ സ്മരണകളിലൂടെയാണ് നോവലിസ്റ്റ് കഥ ഏറെയും പറയുന്നത്. ഭക്തനും തന്റേടിയുമായ കുഞ്ഞേനാച്ചൻ സ്നേഹം കൊണ്ടും ശാസന കൊണ്ടും മക്കളെ നേർവഴിക്കുനടത്തുന്നു. സാഹചര്യങ്ങളുടെ സമ്മർദ്ദത്തിൽ ധാരാളം തെറ്റുകൾ ചെയ്യുന്നുണ്ടെങ്കിലും വഴക്കിട്ടാലും ആത്യന്തികമായി കുടുംബസ്നേഹവും നന്മയും ഉള്ളവരാണ് എല്ലാവരും. സാഹചര്യങ്ങൾക്കനുസരിച്ച് ബൈബിളിൽ നിന്ന്  വചനങ്ങൾ ഉദ്ധരിക്കുന്ന ശൈലികുഞ്ഞേനാച്ചൻ എന്ന കഥാപാത്രത്തെ മിഴിവുള്ളതാക്കുന്നു 
സി. പോൾ വർഗ്ഗീസ് Time to Die എന്ന പേരിൽ ഈ നോവൽ ഇംഗ്ലീഷിലേക്ക് മൊഴിമാറ്റിയിട്ടുണ്ട്. 

## ചലച്ചിത്രം
ഈ നോവൽ ഇതേ പേരിൽ ചലച്ചിത്രമാക്കിയിട്ടുമുണ്ട്. കൊട്ടാരക്കര ശ്രീധരൻ നായരായിരുന്നു പ്രധാനകഥാപാത്രമായ കുഞ്ഞോനാച്ചനായി വേഷമിട്ടത്. "സമയമാം രഥത്തിൽ ഞാൻ സ്വർഗ്ഗയാത്രചെയ്യുന്നു" എന്നുതുടങ്ങുന്ന ക്രൈസ്തവ പ്രാർത്ഥനാഗാനം ജി. ദേവരാജന്റെ സംഗീതാവിഷ്കരണത്തിൽ പി. ലീലയും മാധുരിയും ചേർന്നുപാടിയത് ഈ ചിത്രത്തിൽ ഉപയോഗിച്ചിട്ടുണ്ട്.

## നോവലും സിനിമയും
ചില വെത്യാസങ്ങളോടെ ആണ് നോവൽ സിനിമ ആക്കിയിട്ടുള്ളത്. 
#ഏറ്റവും പ്രധാനമായ വൈജാത്യം അവസാനത്തിൽ ആണ്. അപ്പച്ചനെ കൊന്നതാണെന്നറിഞ്ഞ ദീനാമ്മ അപ്പച്ചന്റെ ശരീരത്തിൽ വീണുവിലപിക്കുന്നതായാണ് നോവലിൽ കാണുന്നത് എങ്കിൽ സിനിമയിൽ ബാക്കിയുള്ള കറുപ്പുകഴിച്ചവൾ ദേഹം വെടിയുന്നു. സാഹചര്യങ്ങൾ കൊണ്ട് തെറ്റുകൾ ചെയ്യുന്ന, അതിൽ താൽക്കാലികവിഷമങ്ങളല്ലാതെ അതിൽ വലിയ പാപബോധം ഇല്ലാത്ത മനുഷ്യരാണ് പാറപ്പുറത്തിന്റെ കഥാപാത്രങ്ങൾ എന്നതിനാൽ നോവലിന്റെ അന്ത്യഭാഗം കൂടുതൽ ആകർഷകമാണ്.
#നോവലിലെ പല അപ്രധാനകഥാപാത്രങ്ങളെയും സിനിമയിൽ ഒഴിവാക്കിയിട്ടുണ്ട്. അതുകൊണ്ട് തന്നെ നോവലിൽ രാജൻ അളിയനായ സണ്ണിയോടൊപ്പം  പെണ്ണുകാണാൻ പോകുന്നത്. സിനിമയിൽ അത് അമ്മാച്ചന്റെ കൂടെയാണ് പെണ്ണുകാണുന്നത്.
#കാർത്തികപ്പള്ളിക്കാരൻ അച്ചൻ എന്ന കഥാപാത്രത്തെ എന്തിനെന്നറിയില്ല സിനിമയിൽ കോഴഞ്ചേരിൽ അച്ചൻ എന്നാണ് കാണുന്നത്. 
#നോവലിൽ കുഞ്ഞേനാച്ചൻ മക്കളുടെ വീടുകളിൽ പോകുന്നു എന്ന പറയുന്നുണ്ടെങ്കിലും നോവലിൽ ആദ്യപുത്രനായ കീവറീച്ചന്റെ വീട്ടിൽ പോയിവരുന്നവഴിക്ക് വീഴ്ച സംഭവിച്ച് കിടപ്പിലാകുന്ന കുഞ്ഞേനാച്ചൻ പിന്നെ വീടുകളിൽ പോകുന്നതായി വർണിക്കുന്നില്ല. എന്നാൽ ചലച്ചിത്രത്തിൽ എല്ലാ വീടുകളും കാണിക്കുന്നുണ്ട്.
#സന്ദർഭങ്ങൾക്കനുസരിച്ച് ബൈബിൾ വാക്യങ്ങൾ ഉദ്ധരിക്കുന്ന കുഞ്ഞേനാച്ചൻ,  രാജന്റെ വിവാഹത്തിൽ പള്ളിവ്യവഹാരങ്ങൾ ഭാവനയിൽ കാണുന്ന കുഞ്ഞേനാച്ചൻ, ഇതുപോലെ നോവലിന്റെ സൗന്ദര്യങ്ങൾ പലതും സിനിമയിൽ അസാധ്യമാകുന്നു. 
മൊത്തത്തിൽ  കാഴ്ചയുടെ സാധ്യതകൾക്കുമുമ്പിൽ പാറപ്പുറത്തിന്റെ രചനാഭംഗി ഉയർന്നുനിൽക്കുന്ന  അനുഭവമാണ് ഉണ്ടാകുന്നത്.
## ആസ്വാദനം

## അവലംബം


വർഗ്ഗം:മലയാളം നോവലുകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ഗൂഗിൾ ക്രോം

ഗൂഗിൾ വികസിപ്പിച്ചെടുത്ത ഓപ്പൺ സോഴ്സ് വെബ് ബ്രൗസർ ആണ്‌ **ഗൂഗിൾ ക്രോം**. ഗ്രാഫിക്കൽ യൂസർ ഇന്റർഫേസ്  ഫ്രേം ,അല്ലെങ്കിൽ *ക്രോം* എന്നതിൽ നിന്നുമാണ്‌ ഈ പേര് ഉണ്ടായത്.. ഗൂഗിൾ ക്രോമിനു പിന്നിൽ പ്രവർത്തിക്കുന്ന ഓപ്പൺ സോഴ്‌സ് പ്രൊജക്ടിന്റെ പേര് *ക്രോമിയം* എന്നാണ്‌. 

ഉപയോക്താക്കളുടെ മാറുന്ന അഭിരുചിക്കൊത്തു നീങ്ങുന്നതിനൊപ്പം, ഇക്കാലത്തെ വെബ്സൈറ്റുകൾ താളുകൾ എന്നതിലുപരി വെബ് ആപ്ലിക്കേഷനുകൾ ആണെന്ന തിരിച്ചറിവും ആണ്‌ ഇതിന്റെ വികസനത്തിന്റെ പിന്നിൽ. കൂടുതൽ സ്ഥിരത,വേഗത,സുരക്ഷ എന്നിവക്കൊപ്പം ലളിതവും കാര്യക്ഷമവുമായ ഉപയോഗ സംവിധാനം എന്നിവയാണ്‌ ഗൂഗിൾ ക്രോം ലക്ഷ്യമാക്കുന്നത്. വെബ്ബ്കിറ്റ്, ഗൂഗിൾ തന്നെ വികസിപ്പിച്ചെടുത്ത ജാവാസ്ക്രിപ്റ്റ് വിർച്ച്വൽ മെഷീൻ ആയ  വി8 എന്നിവയാണ്‌ ഇതിന്റെ നിർമ്മാണത്തിനു പ്രധാനമായും ഉപയോഗിച്ചിരിക്കുന്നത്.

ക്രോമിന്റെ മിക്ക സോഴ്‌സ് കോഡുകളും ഗൂഗിളിന്റെ സ്വതന്ത്രവും ഓപ്പൺ സോഴ്‌സ് സോഫ്‌റ്റ്‌വെയർ പ്രോജക്റ്റ് ആയ ക്രോമിയത്തിൽ നിന്നാണ് വരുന്നത്, എന്നാൽ ക്രോമിന് പ്രൊപ്രൈറ്ററി ഫ്രീവെയറായി ലൈസൻസ് ഉണ്ട്. വെബ്കിറ്റ് ആയിരുന്നു യഥാർത്ഥ റെൻഡറിംഗ് എഞ്ചിൻ, എന്നാൽ ബ്ലിങ്ക് എഞ്ചിൻ സൃഷ്ടിക്കാൻ ഗൂഗിൾ അത് ഫോർക്ക് ചെയ്തു; ഐഒഎസ് ഒഴികെയുള്ള എല്ലാ ക്രോം വേരിയന്റുകളിലും ഇപ്പോൾ ബ്ലിങ്ക് ഉപയോഗിക്കുന്നു.

ബീറ്റ പതിപ്പ്  2008 സെപ്റ്റംബർ 2, 6pm GMT യോടു കൂടി ലഭ്യമായി. 2021 ഒക്‌ടോബറിലെ കണക്കനുസരിച്ച്, പേഴ്‌സണൽ കമ്പ്യൂട്ടറുകളിൽ (PC) ക്രോമിന് 68% ബ്രൗസർ മാർക്കറ്റ് ഷെയർ (2018 നവംബറിൽ 72.38% ആയി ഉയർന്നതിന് ശേഷം) ഉണ്ടെന്ന് സ്റ്റാറ്റ് കൗണ്ടർ കണക്കാക്കുന്നു,ഏറ്റവും കൂടുതൽ ഉപയോഗിക്കുന്നത് ടാബ്‌ലെറ്റുകളിൽ (സഫാരിയെ മറികടന്നത്), സ്‌മാർട്ട്‌ഫോണുകളിലും ആധിപത്യം പുലർത്തുന്നു, കൂടാതെ എല്ലാ പ്ലാറ്റ്‌ഫോമുകളിലും കൂടിച്ചേർന്ന് 65% ആണ്. ഈ വിജയം കാരണം, ഗൂഗിൾ ക്രോം ബ്രാൻഡ് നാമം മറ്റ് ഉൽപ്പന്നങ്ങളിലേക്ക് വിപുലീകരിച്ചു: ക്രോംഒഎസ്, ക്രോംകാസ്റ്റ്(Chromecast), ക്രോംബുക്ക്(Chromebook), ക്രോംബിറ്റ്(Chromebit), ക്രോംബോക്സ്(Chromebox), ക്രോംബേസ്(Chromebase).
## ചരിത്രം
ഗൂഗിൾ സിഇഒ എറിക് ഷ്മിറ്റ് ആറ് വർഷമായി ഒരു സ്വതന്ത്ര വെബ് ബ്രൗസർ വികസിപ്പിക്കുന്നതിനെ എതിർത്തു. "അക്കാലത്ത്, ഗൂഗിൾ ഒരു ചെറിയ കമ്പനിയായിരുന്നു" എന്ന് അദ്ദേഹം പ്രസ്താവിച്ചു, "ബ്രൗസിംഗ് യുദ്ധങ്ങളിലൂടെ" പോകാൻ താൻ ആഗ്രഹിച്ചില്ല. സഹസ്ഥാപകരായ സെർജി ബ്രിനും ലാറി പേജും നിരവധി മോസില്ല ഫയർഫോക്‌സ് ഡെവലപ്പർമാരെ വാടകയ്‌ക്കെടുക്കുകയും ക്രോമിന്റെ ഒരു പ്രദർശനം നടത്തുകയും ചെയ്‌തതിന് ശേഷം, ഷ്മിറ്റ് പറഞ്ഞു, "ഇത് വളരെ നല്ലതായിരുന്നു, അത് എന്റെ മനസ്സ് മാറ്റാൻ എന്നെ നിർബന്ധിതനാക്കി."
## പതിപ്പുകൾ

## വിവിധ ബ്രൗസറുകളുടെ മാർക്കറ്റ് ഷെയർ

## അവലംബം

## പുറമെ നിന്നുള്ള കണ്ണികൾ
* ഗൂഗിൾ ക്രോം ഹോംപേജ്, ഗൂഗിൾ ക്രോം വെബ് ബ്രൗസർ ഇവിടെ നിന്നും ഡൗൺലോഡ് ചെയ്യാവുന്നതാണ് 
* ഗൂഗിൾ ക്രോമിന്റെ സവിശേഷതകൾ 
* ക്രോമിയം പദ്ധതിതാൾ ഗൂഗിൾ കോഡ് വെബ്സൈറ്റിൽ

വർഗ്ഗം:ബീറ്റാ സോഫ്റ്റ്വെയറുകൾ
വർഗ്ഗം:ഇന്റർനെറ്റ്
വർഗ്ഗം:സ്വതന്ത്ര വെബ് ബ്രൗസറുകൾ
വർഗ്ഗം:ഗൂഗിൾ സേവനങ്ങൾ
കൂത്തുപറമ്പ് നിയമസഭാമണ്ഡലം

കണ്ണൂർ ജില്ലയിൽ തലശ്ശേരി താലൂക്കിലാണ് **കൂത്തുപറമ്പ് നിയമസഭാമണ്ഡലം** സ്ഥിതിചെയ്യുന്നത്. കൂത്തുപറമ്പ്, പാനൂർ (പഴയ പാനൂർ, കരിയാട്, പെരിങ്ങളം പഞ്ചായത്തുകൾ) എന്നീ നഗരസഭകളും കോട്ടയം, കുന്നോത്തുപറമ്പ്, മൊകേരി, പാട്യം,  തൃപ്പങ്ങോട്ടൂർ എന്നീ പഞ്ചായത്തുകളും ഉൾപ്പെട്ടതാണ്‌ കൂത്തുപറമ്പ് നിയമസഭാമണ്ഡലം .  
{ "type": "ExternalData",  "service": "geoshape",  "ids": "Q2240998,Q16135474,Q13111322,Q16137878,Q2722346,Q7798261,Q2568336"} 
## 2008-ലെ നിയമസഭാ പുനർനിർണ്ണയത്തിനു മുൻപ്
കൂത്തുപറമ്പ് നഗരസഭയും, പിണറായി, കോട്ടയം, വേങ്ങാട്, മാങ്ങാട്ടിടം, ചിറ്റാരിപ്പറമ്പ്, മാലൂർ, കോളയാട്, കണിച്ചാർ എന്നീ പഞ്ചായത്തുകളും ഉൾപ്പെട്ടതായിരുന്നു കൂത്തുപറമ്പ് നിയമസഭാമണ്ഡലം.

## പ്രതിനിധികൾ
* 2021 മുതൽ കെ.പി. മോഹനൻ, ലോക് താന്ത്രിക് ജനതാദൾ
* 2016 - 2021  കെ.കെ. ശൈലജ - CPI (M) 
* 2011 - 2016  കെ.പി. മോഹനൻ (SJD)
*2006 - 2011 പി. ജയരാജൻ CPI (M) 
*2001 - 2006 പി. ജയരാജൻ.
*1996 - 2001 കെ.കെ. ശൈലജ. 
*1991 - 1996 പിണറായി വിജയൻ 
*1987 - 1991 കെ.പി. മമ്മു
*1982 - 1987 പി.വി. കുഞ്ഞിക്കണ്ണൻ
*1980 - 1982 എം.വി. രാഘവൻ 
*1977 - 1979 പിണറായി വിജയൻ
*1970 - 1977 പിണറായി വിജയൻ
*1967 - 1970 കെ.കെ. അബു
*1960 - 1964 പി. രാമുണ്ണി കുറുപ്പ്
*1957 - 1959 പി. രാമുണ്ണി കുറുപ്പ്

## തിരഞ്ഞെടുപ്പുകൾ

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
മഞ്ചേശ്വരം നിയമസഭാമണ്ഡലം

കാസർഗോഡ് ജില്ലയിലെ കാസർഗോഡ് താലൂക്കിൽപ്പെടുന്ന മഞ്ചേശ്വരം, വോർക്കാടി, മീഞ്ച, പൈവളികെ, മംഗൽപാടി, കുമ്പള, പുത്തിഗെ, എൻമകജെ എന്നീ ‍പഞ്ചായത്തുകൾ ഉൾപ്പെട്ടതാണ്‌ **മഞ്ചേശ്വരം നിയമസഭാമണ്ഡലം**.  . 2011 മുതൽ 2018 വരെ ഇന്ത്യൻ യൂണിയൻ മുസ്‌ലിം ലീഗിലെ പി.ബി. അബ്ദുൾ റസാഖ് ആണ് ഈ മണ്ഡലത്തെ നിയമസഭയിൽ പ്രതിനിധീകരിച്ചത്. പി.ബി. അബ്ദുൾ റസാഖിന്റെ മരണശേഷം 2019 ഒക്ടോബറിൽ നടന്ന ഉപതിരഞ്ഞെടുപ്പിൽ എം.സി. ഖമറുദീൻ 7923 വോട്ടിനു ജയിച്ചു . കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് മഞ്ചേശ്വരം നിയമസഭാമണ്ഡലം. 2021 മുതൽ മുസ്ലീം ലീഗിലെ എ.കെ.എം. അഷ്റഫാണ് മണ്ഡലത്തിന്റെ നിയമസഭാ പ്രതിനിധി.

മഞ്ചേശ്വരം നിയമസഭാമണ്ഡലം|thumb

{ "type": "ExternalData",  "service": "geoshape",  "ids": "Q16135883,Q13111333,Q16134041,Q16134195,Q13114089,Q13113487,Q13113335,Q16134001"}

## പ്രതിനിധികൾ
*2021 - മുതൽ എ.കെ.എം. അഷ്റഫ്, ഇന്ത്യൻ യൂണിയൻ മുസ്ലിം ലീഗ് 
*2019 - 2021 എം.സി. കമറുദ്ദീൻ, ഇന്ത്യൻ യൂണിയൻ മുസ്ലിം ലീഗ് 
*2016 - 2018 പി.ബി. അബ്ദുൾ റസാഖ്, ഇന്ത്യൻ യൂണിയൻ മുസ്ലിം ലീഗ് 
*2011 - 2016 പി.ബി. അബ്ദുൾ റസാഖ്, ഇന്ത്യൻ യൂണിയൻ മുസ്ലിം ലീഗ്  
*2006 - 2011 സി. എച്ച്. കുഞ്ഞമ്പു CPI (M) 
*2001 - 2006 ചെർക്കളം അബ്ദുള്ള 
*1996 - 2001 ചെർക്കളം അബ്ദുള്ള 
*1991 - 1996 ചെർക്കളം അബ്ദുള്ള 
*1987 - 1991 ചെർക്കളം അബ്ദുള്ള 
*1982 - 1987 ഡോ: എ. സുബ്ബറാവു 
*1980 - 1982 ഡോ: എ. സുബ്ബറാവു 
*1977 - 1979 എം. രാമപ്പ 
*1970 - 1977 എം. രാമപ്പ 
*1967 - 1970 കെ. മഹാബല ഭണ്ഡാരി.
*1960 - 1964 കെ. മഹാബല ഭണ്ഡാരി.
*1957 - 1959 എം. ഉമേഷ് റാവു. (എതിരില്ലാതെ തിരഞ്ഞെടുക്കപ്പെട്ടു)

## തിരഞ്ഞെടുപ്പുകൾ

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
അഴീക്കോട് ഗ്രാമപഞ്ചായത്ത്

കേരളത്തിൽ, കണ്ണൂർ ജില്ലയിലെ കണ്ണൂർ താലൂക്കിൽ കണ്ണൂർ ബ്ലോക്കിൽ 16.04 ച.കി.മീ. വിസ്തൃതിയിൽ 22 വാർഡുകൾ ഉൾപ്പെടുന്ന ഒരു പ്രദേശമാണ് **അഴീക്കോട് ഗ്രാമപഞ്ചായത്ത്**. 1937-ൽ അഴീക്കോട് ഗ്രാമപഞ്ചായത്ത് രൂപീകൃതമായി. 1953-ൽ ആദ്യത്തെ തിരഞ്ഞെടുക്കപ്പെട്ട ഭരണസമിതി നിലവിൽ വന്നു. അഴീക്കോട് എന്ന സ്ഥലത്താണ് ഗ്രാമപഞ്ചായത്ത് കാര്യാലയം സ്ഥിതിചെയ്യുന്നത്.

2001-ലെ സെൻസസ് പ്രകാരം 42,354 ജനസംഖ്യയുള്ള ഇവിടെ 20,578 പുരുഷന്മാരും, 21,776 സ്ത്രീകളും വസിക്കുന്നു. സ്ത്രീ:പുരുഷ അനുപാതം 1058 :1000-മായി കണക്കാക്കപ്പെട്ടിരിക്കുന്നു. മൊത്തം 94.7% സാ‍ക്ഷരത കണക്കാക്കപ്പെട്ടിട്ടുള്ളതിൽ 97.49% പുരുഷന്മാരും, 92.09% സ്ത്രീകളും സാക്ഷരത കൈവരിച്ചിട്ടുണ്ട്. അറബിക്കടലിലേക്കും വളപട്ടണം പുഴയിലേക്കും ഒഴുകുന്ന തോടുകൾ ഈ പ്രദേശത്ത് കാണപ്പെടുന്നു.

## വാർഡുകൾ
അഴീക്കൽ, കപ്പക്കടവ്, പൊയ്തുംകടവ്, പള്ളിക്കുന്നുമ്പ്രം, തെരു, മയിലാടത്തടം, മോളോളം, ചക്കരപ്പാറ, ആരംകോട്ടം, തെക്കുഭാഗം, ചെമ്മാറശ്ശേരിപ്പാറ, പുന്നക്കപ്പാറ മീൻ‌കുന്ന്, വായിപ്പറമ്പ, വൻ‌കുളത്തുവയൽ, മൂന്ന്നിരത്ത്, ഉപ്പായിച്ചാൽ, ചാൽ ബീച്ച്, പടിഞ്ഞാറെചാൽ, അഴീക്കൽ കടപ്പുറം, തുടങ്ങിയവയാണ് അഴീക്കോട് ഗ്രാമപഞ്ചായത്തിലെ വാർഡുകൾ

## അതിരുകൾ
വടക്ക്: വളപട്ടണം പുഴ, കിഴക്ക്: വളപട്ടണം, ചിറക്കൽ എന്നീ പഞ്ചായത്തുകളും, തെക്ക്: ചിറക്കൽ, പള്ളിക്കുന്ന് എന്നീ പഞ്ചായത്തുകളും, പടിഞ്ഞാറ്: അറബിക്കടലും ആകുന്നു.

## അവലംബം
*കേരള സർക്കാർ തദ്ദേശസ്വയംഭരണ വകുപ്പ് വെബ്സൈറ്റ്

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പിഷാരടി

കേരളത്തിലെ അമ്പലവാസി സമുദായങ്ങളിൽപെടുന്ന ഒരു വിഭാഗമാണ് **പിഷാരടി**. ഷാരടി എന്നും വാമൊഴിയായി പറഞ്ഞുവരാറുണ്ട്. 

ക്ഷേത്രങ്ങളിലെ കഴകം (മാലകെട്ട്, വിളക്കുപിടി മുതലായവ) ഉപജീവനമാർഗ്ഗമായി സ്വീകരിച്ചിരുന്ന ഒരു വിഭാഗമായിരുന്നു ഇവർ. കുലത്തൊഴിലായ കഴകപ്രവൃത്തിയ്ക്കു പുറമെ സംസ്കൃതാധ്യയനം ഒരുപ്രധാന കർമ്മമായി സ്വീകരിച്ചുപോന്നിരുന്നു. അതിനാൽ കേരള ചരിത്രത്തിൽ പല പ്രഗൽഭ വ്യക്തികളുടെയും ഗുരുസ്ഥാനീയരായി പിഷാരടിമാരുള്ളതായിക്കാണാം.

നാരായണീയ കർത്താവായ  മേല്പ്പത്തുർ നാരായണ ഭട്ടതിരിയുടെ ഗുരു തൃക്കണ്ടിയൂർ അച്ചുത പിഷാരടിയും കൃഷ്ണഗീതി കർത്താവും  സാമൂതിരി രാജാവുമായിരുന്ന മാനവേദൻ രാജയുടെ ഗുരു  തിരുവേഗപ്പുറ ആനായത്ത് കൃഷ്ണപ്പിഷാരടിയുമായിരുന്നു. ശ്രീ മാനവേദൻ തന്റെ കൃതിയായ പൂർവ്വഭാരതചമ്പുവിൽ തന്റെ ഗുരുവിനെ സ്തുതിയ്ക്കുന്നുണ്ട്. കൂടാതെ  മഹാകവി ഉള്ളൂർ, കേരള സാഹിത്യ ചരിത്രത്തിലും(അദ്ധ്യായം 33) ഇക്കാര്യം പരാമർശിയ്ക്കുന്നുണ്ട്.ഇവർ മരുമക്കത്തായികളായിരുന്നു.
മറ്റുള്ള അമ്പലവാസി സമുദായങ്ങളെ പോലെ ഇവർക്കും(പിഷാരടി)
നമ്പൂതിരിമാരുമായി സംബന്ധം ഉണ്ടായിരുന്നു.

## അവലംബം

വർഗ്ഗം:സമുദായങ്ങൾ
പൂർണ്ണസംഖ്യ

thumb|100px|പൂർണ സംഖ്യകളുടെ ഗണത്തെ സൂചിപ്പിക്കാനുപയോഗിക്കുന്ന പ്രതീകം
പൂജ്യം, ധനസംഖ്യകൾ, ഋണസംഖ്യകൾ എന്നിവ അടങ്ങുന്ന സംഖ്യാ ഗണത്തിലെ അംഗങ്ങളാണ് **പൂർണ്ണ സംഖ്യകൾ** (Integer) . ഇന്റീജർ എന്ന ലാറ്റിൻ വാക്കിന്റെ അർത്ഥം സ്പർശിക്കപ്പെടാത്തത് അല്ലെങ്കിൽ പൂർണ്ണമായത് എന്നാണ്. 

ഭിന്ന ഘടകമോ ദശാംശ ഘടകമോ ഇല്ലാത്ത സംഖ്യകളാണിവ. {... −2, −1, 0, 1, 2, ...} എന്ന ഗണത്തിൽ ഇവയെല്ലാം ഉൾപ്പെടുന്നു. ഉദാഹരണമായി  65, 7, −756 എന്നിവ പൂർണ്ണ സംഖ്യകളാണ്; അതേസമയം 1.6 and 1½ എന്നിവ പൂർണ സംഖ്യകളല്ല.

## പ്രത്യേകതകൾ
സങ്കലനം, ഗുണനം എന്നിവ ഈ ഗണത്തിൽ അടങ്ങിയിരിയ്ക്കുന്നു. അതായത് ഈ ഗണത്തിൽ നിന്നും രണ്ട് സംഖ്യകൾ കൂട്ടിയാലോ ഗുണിച്ചാലോ കിട്ടുന്ന സംഖ്യ ഈ ഗണത്തിലെ തന്നെ അംഗമായിരിയ്ക്കും. വ്യവകലനവും ഈ നിയമം പാലിക്കുന്നു. സാഹചര്യ നിയമം, ക്രമനിയമം, വിതരണനിയമം എന്നിവയും ഈ ഗണിതക്രിയകൾ പാലിക്കുന്നു.

ഈ ഗണത്തിലെ അംഗങ്ങളെല്ലാം പൂർണ്ണമായും ക്രമത്തിലാണ് ക്രമീകരിച്ചിരിക്കുന്നത്. പൂജ്യത്തിന് ഇടതുഭാഗത്ത് ഋണസംഖ്യകളും വലതുഭാഗത്ത് ധനസംഖ്യകളും ആയാണ് സംഖ്യാരേഖയിൽ അടയാളപ്പെടുത്തുന്നത്.

## അവലംബം


വർഗ്ഗം:ഗണിതം
അഭാജ്യസംഖ്യ

ഗണിതശാസ്ത്രത്തിൽ, രണ്ട് എണ്ണൽ സംഖ്യാ ഘടകങ്ങൾ മാത്രമുള്ള എണ്ണൽ സംഖ്യകളെ **അഭാജ്യസംഖ്യകൾ** എന്ന് വിളിക്കുന്നു. അഭാജ്യസംഖ്യകളുടെ ഘടകങ്ങൾ 1-ഉം ആ സംഖ്യയും മാത്രമായിരിക്കും. അഭാജ്യസംഖ്യകളുടെ ഗണത്തെ സൂചിപ്പിക്കാൻ \mathbb{P} ഉപയോഗിക്കാറുണ്ട്. അഭാജ്യസംഖ്യകൾ അനന്തമാണെന്ന് 300 ബിസി-ക്കടുത്ത് യൂക്ലിഡ് തെളിയിച്ചിരുന്നു. ആദ്യ മുപ്പത്തിനാല് അഭാജ്യസംഖ്യകൾ താഴെ ചേർത്തിരിക്കുന്നു:
:2, 3, 5, 7, 11, 13, 17, 19, 23, 29, 31, 37, 41, 43, 47, 53, 59, 61, 67, 71, 73, 79, 83, 89, 97, 101, 103, 107, 109, 113, 127, 131, 137, 139

ഒന്ന്(1) നിർവചനമനുസരിച്ച് ഒരു അഭാജ്യസംഖ്യയല്ല. അഭാജ്യസംഖ്യയായ ഒരേയൊരു ഇരട്ട സംഖ്യ രണ്ട് (2) ആണ്. 

അഭാജ്യസംഖ്യയല്ലാത്ത പൂർണസംഖ്യകളെ സംയുക്തസംഖ്യകൾ (composite numbers) എന്നു പറയുന്നു. ഏതു സംയുക്തസംഖ്യയും അതിന്റെ അഭാജ്യഘടകങ്ങളായി പിരിച്ചെഴുതാം; 
24 = 23  x 3. ഈ വസ്തുത അങ്കഗണിതത്തിലെ മൗലികസിദ്ധാന്തം എന്നറിയപ്പെടുന്നു.

ഇറത്തോസ്തനീസ് എന്ന ഗ്രീക്ക് ഗണിതശാസ്ത്രജ്ഞൻ അഭാജ്യസംഖ്യകളെ മറ്റു പൂർണസംഖ്യകളിൽനിന്ന് അരിച്ചെടുക്കുന്നതിനുള്ള ഒരു മാർഗ്ഗം (ബി.സി. 240) കണ്ടെത്തിയിട്ടുണ്ട്. ഇറത്തോസ്തനീസിന്റെ അരിപ്പ (Sieve of Eratosthanes) എന്നാണ് അതിനു പേര്. 100 വരെയുള്ള എല്ലാ അഭാജ്യസംഖ്യകളും കണ്ടുപിടിക്കാൻ, ഈ മാർഗംവഴി 2, 3, 5, 7 എന്നിവയുടെ 100-ൽ താഴെ വരുന്ന പെരുക്കങ്ങളെ മാറ്റിക്കളയുകയാണ്. 100-ന്റെ വർഗമൂലം വരെയുള്ള സംഖ്യകളുടെ പെരുക്കങ്ങൾ മാറ്റിയാൽ മതിയാകും. ശേഷിക്കുന്നത് അഭാജ്യസംഖ്യകൾ ആയിരിക്കും.

അഭാജ്യസംഖ്യയ്ക്ക് ഒരു ഗണിതസൂത്രം കണ്ടെത്താൻ പൈതഗോറസ് എന്ന ഗ്രീക് ഗണിതശാസ പലരും ശ്രമിച്ചിട്ടുണ്ട്; ഇന്നേവരെ പൂർണമായി വിജയിച്ചിട്ടില്ല. ഇറത്തോസ്തനീസിന്റെ മാർഗ്ഗം ശ്രമകരമാണ്. കേംബ്രിഡ്ജിലെ പ്രൊഫസർ ആയിരുന്ന എഡ്വേർഡ് വെയറിങ് ഒരു മാർഗ്ഗം രേഖപ്പെടുത്തിയിട്ടുണ്ട്. ഇദ്ദേഹത്തിന്റെ ശിഷ്യനായ ജോൺ വിൽസൺ (1741-93) ആണ് ഈ മാർഗ്ഗം (വിൽസൺ തിയറം) കണ്ടുപിടിച്ചത്. ഇതനുസരിച്ച്, (n -1) ! + 1 എന്ന സംഖ്യയെ കൃത്യമായി n  കൊണ്ട് ഹരിക്കാൻ കഴിയുമെങ്കിൽ n ഒരു അഭാജ്യസംഖ്യ ആയിരിക്കും. ഉദാ.

n = 7, (n -1)! = 6! = 6 x 5 x 4 x 3 x 2 x 1 = 720.

(n - 1)! + 1 = 721, 721-നെ 7 കൊണ്ട് കൃത്യമായി ഹരിക്കാൻ കഴിയും. 7 ഒരു അഭാജ്യസംഖ്യ ആണ്. എന്നാൽ 6 * 5 * 4 * 3 * 2 * 1-നെ 1 മുതൽ 6 വരെയുള്ള എല്ലാ പൂർണസംഖ്യകൾകൊണ്ടും കൃത്യമായി ഹരിക്കാൻ കഴിയും. അതുകൊണ്ട് 6! + 2, 6! + 3, 6! + 4,6! + 5, 6! + 6 എന്നിവയൊന്നും അഭാജ്യമല്ല.

2 ഒഴികെ മറ്റെല്ലാ അഭാജ്യങ്ങളും ഒറ്റസംഖ്യകളാണ്. അനന്തം അഭാജ്യസംഖ്യകൾ ഉണ്ടെന്ന് പ്രാചീന ഗ്രീക് ഗണിതാചാര്യനായ യൂക്ളിഡ് തെളിയിച്ചു (ഏകദേശം ബി.സി. 280). ഏത് ഇരട്ടസംഖ്യയും രണ്ട് അഭാജ്യങ്ങളുടെ ആകെത്തുക ആയിരിക്കുമെന്ന് ഊഹിക്കപ്പെടുന്നു. ക്രിസ്ത്യൻ ഗോൾഡ് ബാഷ് എന്ന ഗണിതശാസ്ത്രജ്ഞന്റെ പേരിൽ അറിയപ്പെടുന്ന ഈ 'ഊഹം' 1742-ൽ ആണ് അവതരിപ്പിക്കപ്പെട്ടത്: ഗോൾഡ് ബാഷ് ഗൃഹീതം. ഉദാ. 2 = 1 + 1, 100 = 11 + 89. ഓരോ ഇരട്ടസംഖ്യയും 3,00,000-ത്തിൽ കവിയാത്ത അത്ര അഭാജ്യങ്ങളുടെ ആകെത്തുക ആണെന്ന 1931-ലും 1-ൽ കവിഞ്ഞ ഓരോ ഒറ്റസംഖ്യയും 3-ൽ കവിയാത്തത്രയുടേതെന്ന് പിന്നീടും തെളിയിക്കുകയുണ്ടായി. ഓരോ ഇരട്ടസംഖ്യയും 4-ൽ കവിയാത്തത്ര അഭാജ്യങ്ങളുടെ ആകെത്തുകയാണെന്ന് ഇതിൽനിന്ന് മനസ്സിലാക്കാം. ഗോൾഡ് ബാഷ് ഗൃഹീതം തെറ്റാണെന്നതിന് ഒറ്റ തെളിവുപോലും കിട്ടിയില്ലെങ്കിലും ശരിയാണെന്ന് ഇതേവരെ തെളിയിച്ചിട്ടില്ല.

## അവലംബം


വർഗ്ഗം:ഗണിതം
വർഗ്ഗം:അഭാജ്യസംഖ്യകൾ
ഹോസ്ദുർഗ് നിയമസഭാമണ്ഡലം

കാസർഗോഡ് ജില്ലയിലെ ഹോസ്‌ദുർഗ് താലൂക്കിൽപ്പെടുന്ന കാഞ്ഞങ്ങാട് മുനിസിപ്പാലറ്റി, മടിക്കൈ, കള്ളാർ, കോടോം-ബേളൂർ, പനത്തടി, ബളാൽ, കിനാനൂർ-കരിന്തളം, നീലേശ്വരം, ചെറുവത്തൂർ, പുല്ലൂർ-പെരിയ എന്നീ ‍പഞ്ചായത്തുകൾ ഉൾപ്പെട്ടതാണ്‌ **ഹോസ്‌ദുർഗ് നിയമസഭാമണ്ഡലം**. 

2008-ലെ മണ്ഡലം പുനഃക്രമീകരണത്തോടെ ഈ മണ്ഡലം ഇല്ലാതായി.

## പ്രതിനിധികൾ
* 2006 - 2011 പള്ളിപ്രം ബാലൻ സി. പി. ഐ  
*2001 - 2006 എം. കുമാരൻ.  (SC)
*1996 - 2001 എം. നാരായണൻ.  (SC)
*1991 - 1996 എം. നാരായണൻ.  (SC)
*1987 - 1991 എൻ. മനോഹരൻ.  (SC)
*1982 - 1987 കെ. ടി. കുമാരൻ.  (SC)
*1980 - 1982 കെ. ടി. കുമാരൻ. (SC)
*1977 - 1979 കെ. ടി. കുമാരൻ .(SC)
*1970 - 1977 എൻ. കെ. ബാലകൃഷ്ണൻ.
*1967 - 1970 എൻ. കെ. ബാലകൃഷ്ണൻ.
*1960 - 1964 കെ. ചന്ദ്രശേഖരൻ.
*1957 - 1959 കെ. ചന്ദ്രശേഖരൻ.

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## അവലംബം


വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
നരസിംഹം (ചലച്ചിത്രം)

2000-ആം ആണ്ടിൽ പുറത്തിറങ്ങിയ ഒരു മലയാ‍ള ചലച്ചിത്രമാണ് ***നരസിംഹം***. മോഹൻലാൽ നായകനായി അഭിനയിച്ച ഈ ചിത്രം മലയാള സിനിമാ ചരിത്രത്തിലെ ഏറ്റവും വലിയ ഹിറ്റുകളിൽ ഒന്നായിരുന്നു. 2000 വർഷത്തിലെ ഏറ്റവും കൂടുതൽ വരുമാനം നേടിക്കൊടുത്ത ചിത്രമായിരുന്നു ഈ ചലച്ചിത്രം. മലയാള സിനിമയിൽ ഏറ്റവും കൂടുതൽ വരുമാനം നേടി കൊടുത്ത സിനിമ എന്ന റെക്കോർഡ് ഈ സിനിമ സ്വന്തമാക്കി. രഞ്ജിത്തിന്റെ തിരക്കഥയിൽ ഷാജി കൈലാസ് ആണ് ഈ ചിത്രം സംവിധാനം ചെയ്തത്.

മോഹൻലാൽ ഈ ചിത്രത്തിൽ  *ഇന്ദുചൂഢൻ* എന്ന കഥാപാത്രത്തിന്റെ റോളിൽ അഭിനയിച്ചിരിക്കുന്നു. മമ്മൂട്ടി ഒരു വക്കീലിന്റെ റോളിൽ ഈ ചിത്രത്തിൽ ഒരു അതിഥി താരമായി എത്തുന്നുണ്ട്. എം. ജി രാധാകൃഷ്ണൻ സം‌ഗീതം നൽകിയ മൂന്നു ഗാനങ്ങൾ ഈ ചിത്രത്തിലുണ്ട്.

2000-ൽ ഗണതന്ത്രദിവസം (റിപ്പബ്ലിക് ദിനം) ഇറങ്ങിയ ഈ ചിത്രം 100 ദിവസങ്ങളിൽ കൂടുതൽ തിയേറ്ററുകളിൽ പ്രദർശിപ്പിക്കപ്പെട്ടു. മൊത്തം കളക്ഷനായി 23 കോടി നേടുകയും നിർമ്മാതാവിന് 10 കോടി ലാഭമുണ്ടാക്കുകയും ചെയ്തു.

## അഭിനേതാക്കൾ
* മോഹൻലാൽ... പൂവള്ളി ഇന്ദുചൂഡൻ/അച്ചു/നരസിംഹം 
*മമ്മൂട്ടി...അഡ്വ.നന്ദഗോപാൽ മാരാർ (അതിഥി വേഷം)
* ഐശ്വര്യ... അനുരാധ 
* തിലകൻ... ജസ്റ്റിസ് മാറഞ്ചേരി കരുണാകര മേനോൻ 
* കനക... ഇന്ദുലേഖ 
* എൻ.എഫ്. വർഗ്ഗീസ്... മണപ്പള്ളി പവിത്രൻ 
* സായികുമാർ... മണപ്പള്ളി സുധീരൻ 
* ജഗതി ശ്രീകുമാർ... ചന്ദ്രഭാനു
* കലാഭവൻ മണി... ഭരതൻ 
* വിജയകുമാർ... ജയകൃഷ്ണൻ 
* മണിയൻപിള്ള രാജു... സി.ഐ.ഹബീബ് 
* ഭാരതി വിഷ്ണുവർധൻ...ഇന്ദുചൂഢന്റെ അമ്മ
* വി.കെ. ശ്രീരാമൻ... വേണു മാഷ്  
* സാദിഖ്... ഇന്ദുചൂഢന്റെ കൂട്ടുകാരൻ 
* ഇർഷാദ്... ഇന്ദുചൂഢന്റെ കൂട്ടുകാരൻ 
* നരേന്ദ്രപ്രസാദ്... മൂപ്പിൽ നായർ
* സ്ഫടികം ജോർജ്ജ്... വാസുദേവൻ
* ഇ.എ. രാജേന്ദ്രൻ... രാമകൃഷ്ണൻ 
* ടി.പി. മാധവൻ... രാമൻ നായർ 
* കീരിക്കാടൻ ജോസ്... ഭാസ്കരൻ 
* കോഴിക്കോട് നാരായണൻ നായർ... മണപ്പള്ളി മാധവൻ നമ്പ്യാർ 
* ഭീമൻ രഘു... ഡി.വൈ.എസ്.പി.ശങ്കരനാരായണൻ 
* അഗസ്റ്റിൻ... ജില്ല പഞ്ചായത്ത്‌ പ്രസിഡന്റ്‌ ഏറാടി 
* ജഗന്നാഥ വർമ്മ... ജഡ്ജ് 
* കൊല്ലം തുളസി... പബ്ലിക് പ്രോസിക്യൂട്ടർ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് എം.ജി. രാധാകൃഷ്ണൻ ആണ്. പശ്ചാത്തലസംഗീതം ചെയ്തിരിക്കുന്നത് രാജാമണി. 
; ഗാനങ്ങൾ
# ആരോടും ഒന്നും മിണ്ടാതെ – കെ.ജെ. യേശുദാസ്, കോറസ്
# മഞ്ഞിൻ മുത്തെടുത്ത് – എം.ജി. ശ്രീകുമാർ, കെ. എസ് .ചിത്ര
# പഴനി മല – എം.ജി. ശ്രീകുമാർ
# അമ്മേ നിളേ നിനക്കെന്ത് പറ്റി – എം.ജി. ശ്രീകുമാർ
# ധ്യാനം ധേയം നരസിംഹം – കെ.ജെ. യേശുദാസ്, കോറസ്
# ആരോടും ഒന്നും മിണ്ടാതെ – കെ.ജെ. യേശുദാസ്, സുജാത മോഹൻ
# മഞ്ഞിൻ മുത്തെടുത്ത് – സുജാത മോഹൻ
# അമ്മേ നിളേ നിനക്കെന്ത് പറ്റി – കെ.ജെ. യേശുദാസ്
# മഞ്ഞിൻ മുത്തെടുത്ത് – എം.ജി. ശ്രീകുമാർ

## സ്വീകരണം
നരസിംഹം കേരളത്തിലെ 32 കേന്ദ്രങ്ങളിലാണ് റിലീസ് ചെയ്തത്. പ്രദർശനം തുടങ്ങി 35 ദിവസങ്ങൾക്കുള്ളിൽത്തന്നെ ചിത്രം  2 കോടി ഷെയർ നേടിയെടുത്തു. 10 കോടി നിർമ്മാതാവിന് ലാഭമുണ്ടാക്കിക്കൊടുത്ത ഈ ചിത്രം 200 ദിവസം തിയേറ്ററുകളിൽ പ്രദർശിപ്പിക്കുകയും 22 കോടി ആകെ കളക്ട് ചെയ്യുകയും ചെയ്തു. മലയാള സിനിമയിൽ ഏറ്റവും കൂടുതൽ വരുമാനം നേടി കൊടുത്ത സിനിമ എന്ന റെക്കോർഡ് ഈ സിനിമ സ്വന്തമാക്കി.

## അണിയറ പ്രവർത്തകർ

## അവലംബം

## പുറമെ നിന്നുള്ള കണ്ണികൾ

* 
* ''നരസിംഹം''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ

വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:സഞ്ജീവ് ശങ്കർ ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ
കാസർഗോഡ് നിയമസഭാമണ്ഡലം

കാസർഗോഡ് ജില്ലയിൽ കാസർഗോഡ് താലൂക്കിലാണ് **കാസർഗോഡ് നിയമസഭാമണ്ഡലം** സ്ഥിതിചെയ്യുന്നത്. എൻ.എ. നെല്ലിക്കുന്ന്(IUML) ആണ് ഇപ്പോൾ ഈ മണ്ഡലത്തെ പ്രതിനിധീകരിക്കുന്നത്. കാസർഗോഡ് മുനിസിപ്പാലറ്റിയും, മൊഗ്രാൽ പുത്തൂർ, മധൂർ ഗ്രാമപഞ്ചായത്ത്, ബദിയഡുക്ക, കുംബഡാജെ, ബേലൂർ, ചെങ്കള, കാറഡുക്ക എന്നീ പഞ്ചായത്തുകളും ഉൾപ്പെട്ടതാണ്‌ കാസർഗോഡ് നിയമസഭാമണ്ഡലം'''.  കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് കാസർഗോഡ് നിയമസഭാമണ്ഡലം.

{ "type": "ExternalData",  "service": "geoshape",  "ids": "Q13111219,Q16137320,Q16137823,Q13111989,Q13111177,Q20576555,Q16134778,Q16137886"}

## പ്രതിനിധികൾ

*2011-മുതൽ എൻ.എ. നെല്ലിക്കുന്ന്
*സി. ടി. അഹമ്മദ് അലി 2006-2011
*സി. ടി. അഹമ്മദ് അലി 2001-2006
*സി. ടി. അഹമ്മദ് അലി1996 - 2001
*സി. ടി. അഹമ്മദ് അലി 1991 - 1996 
*സി. ടി. അഹമ്മദ് അലി1987 - 1991 
*സി. ടി. അഹമ്മദ് അലി1982 - 1987
*സി. ടി. അഹമ്മദ് അലി1980 - 1982
*ബി.എം. അബ്ദുൾ റഹിമാൻ1978 - 1979 
*ടി. എ. ഇബ്രാഹിം 1977-1978
*ബി.എം. അബ്ദുൾ റഹിമാൻ1970 - 1977
*യു.പി. കുനിക്കുല്ലായ 1967 - 1970 
*എം. കുഞ്ഞിക്കണ്ണൻ നമ്പ്യാർ 1960 - 1964 
*സി. കുഞ്ഞിക്കൃഷ്ണൻ നായർ1957 - 1959 

## തിരഞ്ഞെടുപ്പുകൾ

* 1979  ഉപതിരഞ്ഞെടുപ്പ് - ടി. എ. ഇബ്രാഹിം മരണപ്പെട്ടതിനെ തുടർന്ന് നടന്ന ഉപതിരഞ്ഞെടുപ്പ്.

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
വിനീത്

ദക്ഷിണേന്ത്യൻ ചലച്ചിത്ര താരവും നർത്തകനുമാണ് **വിനീത്** (ജനനം: ഓഗസ്റ്റ് 23, 1969) . മലയാളം കൂടാതെ തമിഴ്, തെലുഗു, കന്നഡ, ഹിന്ദി എന്നീ ഭാഷാചിത്രങ്ങളിലും വിനീത് അഭിനയിച്ചിട്ടുണ്ട്.

തലശ്ശേരിയിലെ സെന്റ് ജോസഫ് ബോയ്സ് ഹൈസ്കൂളിലായിരുന്നു വിനീതിന്റെ  വിദ്യാഭ്യാസം. പ്രമുഖ നർത്തകിയും ചലച്ചിത്രനടിയുമായ ‌‌ശോഭനയുടെ ബന്ധു കൂടിയാണ് വിനീത്.

സ്കൂൾ കാലം മുതൽ തന്നെ ഭരതനാട്യത്തിൽ ധാരാളം സമ്മാനങ്ങൾ വിനീതിന് ലഭിച്ചിട്ടുണ്ട്. സംസ്ഥാന സ്കൂൾ യുവജനോത്സവത്തിൽ ഭരതനാട്യ മത്സരത്തിൽ തുടർച്ചയായ നാലുതവണ ഒന്നാം സ്ഥാനത്തിന് അർഹനായിട്ടുണ്ട്. കൂടാതെ കലാപ്രതിഭ പട്ടവും വിനീതിന് ലഭിച്ചിട്ടുണ്ട്, 1986ൽ പുറത്തിറങ്ങിയ നഖക്ഷതങ്ങൾ എന്ന ചിത്രത്തിലൂടെയാണ് ഏറെ ശ്രദ്ധിക്കപ്പെട്ടത്. . 2004 ൽ വിനീത് വിവാഹിതനായി പ്രിസില്ല മേനോനാണ് ഭാര്യ.

## അഭിനയിച്ച സിനിമകൾ

*നഖക്ഷതങ്ങൾ (1986)
*ഒരിടത്ത് (1986)
*നമുക്കു പാർക്കാൻ മുന്തിരിത്തോപ്പുകൾ (1986)
*അമൃതം ഗമയ (1987)
*ഒരു മുത്തശ്ശിക്കഥ (1988)
*ജന്മാന്തരം (1988) 
*സർഗ്ഗം (1992) 
*ആരണ്യകം (1988)
*മഹായാനം (1989) 
*കാട്ടുകുതിര (1990)
*കമലദളം (1992) 
*ജാതിമല്ലി (1992)
*ദൈവത്തിൻറെ വികൃതികൾ (1992) 
*ചമ്പക്കുളം തച്ചൻ (1992)
*ആവാരം പൂ (1992)
*പുതിയ മുഖം (1993)
*കന്യാകുമാരിയിൽ ഒരു കവിത (1993)
*കാബൂളിവാല (1993) 
*ഗസൽ (1993)
*ജെൻറിൽ മാൻ (1993) 
*സരിഗമലു (1994)
*പരിണയം (1994)
*മെയ് മാസം (1994)
*മാനത്തെ വെള്ളീത്തേര് (1994) 
*തച്ചോളി വർഗീസ് ചേകവർ (1995) 
*കാലാപാനി (1996) 
*കാതൽ ദേശം (1996) 
*ദേവതായ് (1997)
*ദൌത്: ഫൺ ഓൺ ദി റൺ (1997) 
*W/O വി വരപ്രസാദ് (1998) 
*മഞ്ജീരധ്വനി (1998)
*ഉസ്താദ് (1999) 
*സുയംവരം (1999)
*പ്രേം പൂജാരി (1999)
*മഴവില്ല് (1999) 
*ഡാർലിംഗ് ഡാർലിംഗ് (2000)
*വേദം (2001)
*ബോക്ഷു ദി മിത് (2002)
*പ്രിയമാന തോഴി (2003)
*കാതൽ കിറുക്കൻ (2003)
*ചതിക്കാത്ത ചന്തു (2004) 
*പെരുമഴക്കാലം (2004) 
*ചന്ദ്രമുഖി (2005) 
*ആലിസ് ഇൻ വണ്ടർ ലാൻഡ് (2005) 
*വടക്കും നാഥൻ (2006) 
*മൂന്നാമതൊരാൾ (2006) 
*രാത്രി മഴ (2007) 
*ബൂൽ ബുലൈയ്യ (2007)
*ഉള്ളിൻ ഓസൈ (2008) 
*സില നേരങളിൽ (2008)

## അവലംബം

## പുറത്തുനിന്നുള്ള കണ്ണികൾ

*
* Success, at last! http://www.hindu.com/mp/2003/10/13/stories/2003101301750200.htm 
* Winning, vulnerable Vineeth - http://www.rediff.com/entertai/oct/16vin.htm
* Actor and dancer Vineeth goes to Bollywood http://content.msn.co.in/Entertainment/SouthCinema/SCGalatta.com_100807_0858.htm
* Former students: http://stjosephshss.info/fstudents.htm 
* Top 100 handsome men: http://www.webindia123.com/personality/men/vineeth/vineeth.html
* Interview with Vineeth: http://varnachitram.com/2006/11/08/interview-with-vineeth/ 
* Vineeth ties nuptial knot: http://movies.indiainfo.com/telugu/movienews/morenews167.html 

വർഗ്ഗം:1969-ൽ ജനിച്ചവർ
വർഗ്ഗം:ഓഗസ്റ്റ് 23-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ

വർഗ്ഗം:കലാപ്രതിഭ പട്ടം ലഭിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ

വർഗ്ഗം:കേരളത്തിലെ നർത്തകർ
ഡ്രേക്ക് സമവാക്യം

ഒരു ഗാലക്സിയിൽ ജീവൻ ഉണ്ടാവാൻ സാദ്ധ്യതയുള്ള ഗ്രഹങ്ങളുള്ള നക്ഷത്രയൂഥങ്ങളുടെ എണ്ണം കണക്കാക്കുവാൻ ഉപയോഗിക്കുന്ന ലളിതമായ ഒരു സമവാക്യം ആണു് **ഡ്രേക്ക് സമവാക്യം (Drake equation)**. ജ്യോതിശാസ്ത്രജ്ഞനായ ഫ്രാങ്ക് ഡ്രേക്കാണു് ഈ സമവാക്യം സൃഷ്ടിച്ചെടുത്തതു്‍. അന്യഗ്രഹജീവികളെ തേടിയുള്ള തെരച്ചലിനുള്ള അനുമാനങ്ങൾക്ക് ഈ സമവാക്യം ഉപയോഗിക്കപ്പെടുന്നു. ശാസ്ത്രീയമായ അനുമാനങ്ങളിലൂടെ നിർദ്ധാരണം ചെയ്തെടുക്കാനോ മറ്റോ കഴിയാത്തതിനാൽ ഇതു് വളരെ വിവാദം സൃഷ്ടിച്ച ഒരു സമവാക്യം ആണു്. 

## സമവാക്യം
ഡ്രേക്ക് സമവാക്യം ഇപ്രകാരം ആണു:

:N = R^{\ast} \times f_p \times n_e \times f_{\ell} \times f_i \times f_c \times L \!

ഇതിലെ ഓരോ ഗണത്തിന്റേയും വിശദീകരണം ഇനി പറയും പ്രകാരമാണു:

:*N* ഒരു ഗാലക്സിയിൽ ജീവനുണ്ടാവാൻ സാദ്ധ്യതയുള്ള ഗ്രഹങ്ങളുടെ എണ്ണം.
:*R** ഗാലക്സിയിൽ പുതുനക്ഷത്രങ്ങൾ പിറക്കുന്നതിന്റെ തോത്. (പ്രതിവർഷത്തിൽ എത്ര നക്ഷത്രം എന്ന തോതിൽ)
:*f**p* ഗ്രഹങ്ങള്ള നക്ഷത്രങ്ങളുടെ ശതമാനം
:*n**e* ഗ്രഹങ്ങള്ള നക്ഷത്രങ്ങളിൽ, ഭൂമിയെപോലെ ജീവൻ നിലനിർത്താൻ സാഹചര്യം ഉള്ള ഗ്രഹങ്ങളുടെ ശരാശരി എണ്ണം
:*f*ℓ ജീവൻ നിലനിർത്താൻ സാഹചര്യമുള്ള ഗ്രഹങ്ങളിൽ ജീവൻ ഉടലെടുത്തതിന്റെ ശതമാനം
:*f**i* ജീവൻ നിലനിർത്താൻ സാഹചര്യമുള്ള ഗ്രഹങ്ങളിൽ ബൗദ്ധികമായി പരിണമിച്ച ജീവികളുള്ള ഗ്രഹങ്ങളുടെ ശതമാനം
:*f**c* ജീവൻ നിലനിർത്താൻ സാഹചര്യം ഉള്ള ഗ്രഹങ്ങളിൽ ബൗദ്ധികമായി പരിണമിക്കുകയും മറ്റൊരു ഗ്രഹവുമായി ആശയവിനിമയം നടത്താൻ ആവശ്യമായ സാങ്കേതികവളർച്ച കൈവരിക്കുകയും ചെയ്ത ജീവികളുള്ള ഗ്രഹങ്ങളുടെ എണ്ണം
:*L* മറ്റൊരു ഗ്രഹവുമായി ആശയവിനിമയം നടത്താൻ ആവശ്യമായ സാങ്കേതികവളർച്ച കൈവരിക്കുകയും ആ ആശയം വിനിമയം നിലനിൽക്കുകയും ചെയ്യുന്ന പരമാവധി ദൈർഘ്യം(വർഷത്തിൽ)

## വിമർശനം
ഡ്രേക്ക് സമവാക്യത്തിലെ ഗണങ്ങൾക്ക് വിവിധതരത്തിലുള്ള മൂല്യങ്ങൾ ഉപയോഗിച്ച് പല ഉത്തരങ്ങളിൽ എത്താം. അതിനാൽ തന്നെ ഈ സമവാക്യത്തിനു് ശാസ്ത്രീയത ഇല്ലെന്നും ഡ്രേക്ക് സമവാക്യവും അതിനെ ചുറ്റിപറ്റിയുള്ള പഠനങ്ങളും കപടശാസ്ത്രമാണെന്നും വാദിക്കുന്നവരുണ്ട്. ഒരു ഗാലക്സിയിൽ ഒരു നക്ഷത്രയൂഥത്തിനു മാത്രമേ ഭൂമിയെപ്പോലെയുള്ള ഗ്രഹം ഉളവാകാനുള്ള സാഹചര്യം കൈവരിക്കാൻ പറ്റൂ എന്നും, ആകാശഗംഗ ഗാലക്സിയിൽ അതു നമ്മളായതു കൊണ്ട് ഇനി നമ്മുടെ ഗാലക്സിയിൽ അന്യഗ്രഹജീവികളെ തെരയുന്നതിൽ കാര്യമില്ല എന്നും വാദിക്കുന്ന ചില ശാസ്ത്രജ്ഞന്മാർ ഉണ്ട്.

## അവലംബം

വർഗ്ഗം:SETI
വർഗ്ഗം:സമവാക്യങ്ങൾ
തൃക്കരിപ്പൂർ നിയമസഭാമണ്ഡലം

കാസർഗോഡ് ജില്ലയിലെ ഹോസ്‌ദുർഗ് താലൂക്കിലെ നീലേശ്വരം നഗരസഭ,ചെറുവത്തൂർ, തൃക്കരിപ്പൂർ, ഈസ്റ്റ് എളേരി, വെസ്റ്റ് എളേരി, കയ്യൂർ-ചീമേനി, പീലിക്കോട്, പടന്ന, വലിയപറമ്പ് എന്നീ ‍പഞ്ചായത്തുകൾ ഉൾപ്പെട്ടതാണ്‌ **തൃക്കരിപ്പൂർ നിയമസഭാമണ്ഡലം**. കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് തൃക്കരിപ്പൂർ നിയമസഭാമണ്ഡലം.

## 2008-ലെ നിയമസഭാ പുനർനിർണ്ണയത്തിനു മുൻപ്
തൃക്കരിപ്പൂർ, ഈസ്റ്റ് എളേരി, വെസ്റ്റ് എളേരി, കയ്യൂർ-ചീമേനി, പീലിക്കോട്, പടന്ന, വലിയപറമ്പ എന്നീ ‍പഞ്ചായത്തുകളും കണ്ണൂർ ജില്ലയിലെ തളിപ്പറമ്പ് താലൂക്കിലെ കരിവെള്ളൂർ-പെരളം, പെരിങ്ങോം-വയക്കര, കാങ്കോൽ-ആലപ്പടമ്പ്, എന്നീ ‍പഞ്ചായത്തുകൾ ഉൾപ്പെട്ടതായിരുന്നു  തൃക്കരിപ്പൂർ നിയമസഭാമണ്ഡലം.
{ "type": "ExternalData",  "service": "geoshape",  "ids": "Q13112052,Q16137685,Q13110486,Q16138010,Q20575658,Q16136651,Q16135027,Q3595623"} 

## പ്രതിനിധികൾ
* 2016 - എം. രാജഗോപാലൻ
* 2011 - കെ. കുഞ്ഞിരാമൻ CPI (M) 
* 2006 - 2011 കെ. കുഞ്ഞിരാമൻ CPI (M)  
*2001 - 2006 കെ. പി. സതീഷ് ചന്ദ്രൻ. 
*1996 - 2001 കെ. പി. സതീഷ് ചന്ദ്രൻ. 
*1991 - 1996 ഇ.കെ. നായനാർ. 
*1987 - 1991 ഇ.കെ. നായനാർ.  
*1982 - 1987 ഒ. ഭരതൻ. 
*1980 - 1982 പി. കരുണാകരൻ 
*1977 - 1979 പി. കരുണാകരൻ 

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
ഭിന്നകം

ഗണിതശാസ്ത്രത്തിൽ, രണ്ട് പൂർണ്ണ സംഖ്യകളുടെ അനുപാതമായി സൂചിപ്പിക്കാവുന്ന സംഖ്യകളെ  **ഭിന്നകങ്ങൾ** എന്ന് വിളിക്കുന്നു. പൂർണ്ണ സംഖ്യകളല്ലാത്ത ഭിന്നകങ്ങളെ \frac{a}{b} എന്ന രൂപത്തിൽ സൂചിപ്പിക്കുന്നു. അതിൽ *b*  പൂജ്യം ആകരുത്. *a*-യെ അംശം എന്നും , *b* -യെ ഛേദമെന്നും വിളിക്കുന്നു.

ഒരോ ഭിന്നകങ്ങളേയും അനന്തമായ രൂപങ്ങളിൽ സൂചിപ്പിക്കാം. \frac{3}{6} = \frac{2}{4} = \frac{1}{2} എന്നത് ഒരു ഉദാഹരണം.

വർഗ്ഗം:ഗണിതം
ദ്വിപദം

മൗലിക ബീജഗണിതത്തിൽ **ദ്വിപദം** (binomial) എന്നാൽ രണ്ട് പദങ്ങളുള്ള ഒരു ബഹുപദമാണ്. അതായത് രണ്ട് ഏകപദങ്ങളുടെ തുകയാണ് ദ്വിപദം. ഏകപദത്തെ ഒഴിച്ചാൽ ഏറ്റവും ലളിതമായ ബഹുപദമാണിത്. ഒരു ദ്വിപദത്തെ രണ്ട് ഏകപദങ്ങളുടെ ഗുണനഫലമായി ഘടകങ്ങളാക്കാം.
ഉദാഹരണത്തിന് a2 − b2 = (a + b)(a − b).

(ax + b),(cx + d) ഒരു ജോടി രേഖീയ ഏകപദങ്ങളുടെ ഗുണനഫലം (ax + b)(cx + d) = acx2 + (ad + bc)x + bd ആണ്.nആം കൃതിയിലുള്ള ദ്വിപദത്തെ സാമാന്യമായി (a + b)n എന്ന് സൂചിപ്പിയ്ക്കാം.ഇത് വിപുലീകരിക്കുന്നത് ദ്വിപദപ്രമേയമോ പാസ്കലിന്റെ ത്രികോണമോ ഉപയോഗിച്ചാണ്.

വർഗ്ഗം:ഗണിതം
ക്രിയേറ്റീവ് കോമൺസ്

നിയമപരമായി പങ്കുവെക്കാവുന്ന സർഗ്ഗാത്മക രചനകളുടെ ലഭ്യത വർദ്ധിപ്പിക്കുവാനായി ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് **ക്രിയേറ്റീവ് കോമൺസ്**. ഈ സംഘടന ക്രിയേറ്റീവ് കോമൺസ് അനുമതിപത്രങ്ങൾ എന്നറിയപ്പെടുന്ന അനേകം പകർപ്പവകാശ അനുമതിപത്രങ്ങൾ പ്രകാശനം ചെയ്തിട്ടുണ്ട്. ഏതൊക്കെ അവകാശങ്ങൾ രചയിതാക്കൾ കരുതിവെച്ചിരിക്കുന്നു, ഏതൊക്കെ അവകാശങ്ങൾ മറ്റുള്ളവർക്ക് ഉപകാരപ്പെടുന്നതിനു വേണ്ടി പരിത്യജിക്കുന്നു എന്ന് എളുപ്പം വെളിപ്പെടുത്തുവാൻ ഇത്തരം അനുമതിപത്രങ്ങൾ വഴി സാധിക്കുന്നു.

## ഇതും കാണുക
*ക്രിയേറ്റീവ് കോമൺസ് അനുമതിപത്രം
## അവലംബം


വർഗ്ഗം:സംഘടനകൾ